Myanmar Vice President Pu Henry Van Thio nih Hakha ah Naungeihter Cawnnak Sianginn Hunnak a tuah - THE CHINLAND POST\nMyanmar Vice President Pu Henry Van Thio nih Hakha ah Naungeihter Cawnnak Sianginn Hunnak a tuah\nHakha Nursing School/TCP\nSalai Cung Cung| 2020 February 15| Chin Ramkulh chung um nu le ngakchia hna, inntek mizapi ngandamnak zohkhenh le thanchoternak caah tiin Naungeihter le zohkhenhtu sayamah hna an um khawhnak ding le inntek mizapi nih ngandamnak kong an cawn khawhnak hnga le rian an ngah khawhnak hnga, lamhla I a ummi Chin mi hna kan ngandam khawh khawhnak hnga caah tiin Hakha Nursing School cu Hakha Thar February 15, 2020 zing sml 10:00 ah Kawlram Vice President Pu Henry Van Thio, Chin Chief Minister Salai Lian Luai, Chin Ramkulh Hluttaw speaker Pu Zo Bawi, Social Minister Pu Pau Lun Min Thang, Ngandamnak le Lentecelhnak Vuanci zung zungzal zungriantuan Professor Dr. Thet Khan Win, Ngandamnak le Minung thanchonak zung General Director Dr. Tin Tin Lay, Hakha Nursing School sianguk Daw Ei Ei Myint hna telh in sianginn hunnak an tuah tiah thawng kan theih.\n“Hi bantuk naungeihter ningcang cawnnak sianginn honnak kan tuah khawh hnu ah nu nau ngei mi le fa caah ngandamnak lei zoh khenhtu ding sayamah hna tampi chuah khawh ding le Chin ramkulhchung ngandamnak lei a thancho chin lengmang nak hnga i zuam kan herh” tiah Chief Minister nih a chim.\nHi sianginn cu 2018-2019 tangka um ah Ramkomh Cozah hnatlaknak in tangka Kyats nuai 973.200 cuai in Hakha Education College pawng ah Ekah 23 kau hmun chungah an sak mi a si tiah kan theih. Hlan ah siangngakchia hi kumkhat ah minung 50 hrawng cohlan khawh ding ka ti nain hmunhma le saya-sayamah harnak um ruang ah siangngakchia minung 32 lawng cohlan an si tiah minister Pua Lun Min Thang nih a chim\nHi sianginn ah a kai kho ding mi pawl cu, Tedim in minung 7, Khaikam in minung pakhat, Hakha in minung pathum, Mindat in minung 6, Tonzang in minung 3, Tedim in minung pakhat, Falam in minung pakhat, Matupi in minung 6, Lailenpi in minung pakhat, Kanpetlet in minung pakhat le Thantlang in minung pakhat an si. Hi sianginn cu kum hnih kai a si I Diploma degree pek an si lai. Tu lio Chin ramkulh ah naungeitertu sayamah minung 500 leng an herh tiah kan theih.\nKawlram Vice President Pu Henry Van Thio, Chin Chief Minister Salai Lian Luai le Chin Ramkulh Hluttaw speaker Pu Zo Bawi hna nih Seh onnak in Signboard puan zar onnak le hmanthlaknak hna an ngei. Ref: Zalen + IPRD hakha\nPrevious Kum 72nk Chin National Day Thantlang ah CNF in Dr. Lian Hmung Sakhong Bia A Chim Lai\nNext Vice President Henry Van Thio Nih Ciriangtlang National Park Tuahnak Ding le Thantlang Peng Thanchonak Tuahmi A Zohfel


Thawngṭha Timi Cu Zeidah A Si? | Thawngṭha\n1. Pathian sinin a rami thawngṭha cu zeidah a si?\nPathian nih minung hi vawleicung ah nuam tein nung hna seh ti a kan duh. Minung kha a kan dawt caah vawlei le zeizong vialte hi a sermi a si. A rauhhlan ah nuam tein kan nun khawh nakhnga a kan tuahpiak cang lai. Harnak a chuahtermi thil in a kan khamh cang lai.—Jeremiah 29:11 rel.\nZaangennak, zawtnak le thihnak hi minung cozah nih an hlo kho lo. Asinain thawngṭha a um. A rauhhlan ah Pathian nih minung cozah kha amah cozah in a airolh cang lai. Mah cozah tang ah a ummi hna cu daihnak le damnak an hmu lai.—Isaiah 25:8; 33:24; Daniel 2:44 rel.\n2. Thawngṭha hngalh cu zeicah a biapit?\nPathian nih vawleicung in miṭhalo vialte a hloh dih hna hnu lawngah harnak hi a dong lai. (Zefaniah 2:3) Mah cu zeitikah dah a si lai? Baibal nih atu ah minung nih kan tonmi harnak kong hi a chimchung. Hi vawlei thil umtuning nih Pathian biaceih caan cu a nai tuk cang ti a langhter.—2 Timote 3:1-5 rel.\n3. Zeidah kan tuah awk a si?\nPathian kong kha Baibal ah kan hlathlai awk a si. Baibal cu dawtnak a ngeimi pale sinin hmuhmi cakuat he aa lo. Baibal nih atu ah zeitindah nuamhnak hmuh khawh a si ti le hmailei ah zungzal nunnak zeitindah hmuh khawh a si ti kha a kan chimh. Atu bantukin Baibal kong na hlathlaimi hi mi cheukhat nih an duh men lai lo. Asinain hmailei ah hmuh laimi a nuammi nunnak kong cawnnak kha midang ruang ah ngol awk a si lo.—Phungthlukbia 29:25; Biathlam 14:6, 7 rel.


Esther Van Hnem Sung Le A Pasal Bia An I Ruah Mi Te Cu Nih A Chuak Kho Tak Tak. – Kawltu Team\nEsther Van Hnem Sung Le A Pasal Bia An I Ruah Mi Te Cu Nih A Chuak Kho Tak Tak.\nDecember 2, 2020 December 2, 2020 Pu Tawn Mang\nKeimah : Kan fanu hi zeiban tuk hme a mui a hei si ve te hnga.\nA pa: Nangmah hmur lo i kei mah mit lomi cu hei tuak ko.\nKeimah: Na chim dan cun ai dawh lo ding heih a lawh cu.\nA pa: I dawh duh hlah seh. Methal cawknak ah tangka ka dih tuk la. Fanu ngeih hi cu dawh zong ah a poi, dawh lo zong ah a poi 😆\nNang fanu maw na ngeih fapa? Nan experience kan hrawmh ve uh 🥰\n(An Hmanthlak pawl hi van zoh tuah hna) Tuni Thanksgiving Day i kan Lai hlasakthiam ngaingai simi Gospel Singer Pi. Esther Van Hnem Sung te chungkhar hmanthlak pawl cu an mak ko, zoh an nuam kho taktak si. An fanu Sung Hluan siseh duh a nung taktak fawn. Tuni hi Thanksgiving day a si. Hi Thanksgiving Day hi United States, Canada, Brazil, Grenada, Saint Lucia, le Liberia hna i celebrate an tuah tawn mi ni le caan a si.\n← Esther Nih “Vande Mataram” Timi Hla A Sak Mi Cu View Tu An Tam Tak Tak Cang.\nUS Covid 19 Dirhmun hi Tih nung kho tak tak cang →


Tlang cung um Chin miphun in Myanmar ram chung minthang actress/Acadmey simi Thet Mon Myint kong achim tu apasal Ko Sit Naing – Vaurawng\nTlang cung um Chin miphun in Myanmar ram chung minthang actress/Acadmey simi Thet Mon Myint kong achim tu apasal Ko Sit Naing\nPosted By: vaurawng.com August 12, 2019\nMipi nih the pek mi actress Thet Mon Myint cu teinak tampi hmutu asi , chungkhar nuam tein adirh khotu zong asi , apasal Ko SIt Naing nih THet Mon Myint kong achim mi cu …..\nThe Rader he biahalnak ah Ko SIt Naing nih ” pum , muisam , lungthin tampi athlen lio caan asi , eg. exercise ka tuah caan ah amah le mah weight azor ter, amah le mah lungretheihnak apek , kei nih cun tampi tuah ter ka duh lo “tin achim .\nTuah cu angah ko nain mah pumpak tiang tthih ding cu ka duh piak lo , duhsah tein ,hman tein tuah i mah hmunhma ten um hi atha ko , mipi nih ahlan tein super model bantuk der tukin tha pek mi zong arak si lo , an uarnak le thapeknak muisam angeih cang ko , cucaah na der lai tin tuah ter tuk cu ka duh piak lo “tin achim.\nLemcang lei in thapek thiam nak dingah ” keimah zong tampi fimnak ka ngei , minung nunnak ahcun tampi thlennak aum ko , minung nih cun hi thlennak cu tha tein zohkhenh thiam aherh , asining he tlak in thlen thiam lo cun tlak khawh asi ko “tin achim .\nTang 10 si tiang tlang cung ummi si caah tlang cung minung tin chim khawh asi , hibantukin khuapi rat in actress minthang athleng , cuticun teinak tampi he pasal ngeih in ,fa angei tikah tampi thlennak angei ko .\nAmah pumpak in ateimi le thlennak angei ko , keimah lei zongin ka thlen mi aum ko , adang pakhat cu cohlan khawhnak , asi kho ti lo ,ahar ngai tin ruah lennak in kan simi cungah lungsi tein um khawh , ka tuah khawh mi atampi ko , timi zuamnak he kan i zuam rih ko lai”tin achim .\nBe the first to comment on "Tlang cung um Chin miphun in Myanmar ram chung minthang actress/Acadmey simi Thet Mon Myint kong achim tu apasal Ko Sit Naing"\nA tu tan Myanmar Idol Season 4 winner ah zumh cem mi hna pahnih …\n“Hla sak an ka sawm lo le si ” Pi Bil Sung …video..\nAA ral tih ruang ah kan unau asi mi Bawm mi minung 116 ..dawng 25 cu TBC Church nih Thil puan in bawmh nak an pek…\n“Kan Ton mi cio Chim ah Cun” ti mi C. Rivival Group nih an sak mi hi ngai ve hmanh thazang tam pi na hmuh lai..\n“Vawlei cung i a van chia bik cu piangtharlo Pastor a nei tu Bu hi nan si” Evan.Hrang Bik Ceu… video…


US State Hmun Tampi Ah " In God We Trust" Timi Ttial Le Tarnak Nawl An On Cang - Ramleng Chinmi\nHomeThawngpangUS State Hmun Tampi Ah ” In God We Trust” Timi Ttial Le Tarnak Nawl An On Cang\nUS State Hmun Tampi Ah ” In God We Trust” Timi Ttial Le Tarnak Nawl An On Cang\nDecember 4, 2018 Van Ram Thang Thawngpang, Thawngttha, Theihtlei 0\nUSA hi state 50 a um i state cheukhat ahcun US phaisa ah an ttial mi “In God We Trust” Bawipa Kan I Bochan timi biafang khi an doh ngaingai. Asinain State cheukhat hna ahcun an phaisa lawng hmenh ah si tiloin Public sianginn le building pawl tiangah ttial le tar thluahmah a si cang tiah CBN news nih a langhter.\nFlorida state hna ahcun an state upadi bak nih a onh, public sianginn kip le inn kipah langsar taktak in ” In God We Trust” timi biafang an tar hna tiah CBN nih a langhter.\nArizona state i an sianginn kip zongah ” Bawipa Kan I Bochan ” timi biafang cu tarnak le ttialnak nawl an pek hna. Arizona state ahcun Latin holh in an ttial . Latin holh cun “God Enriches” ti a si. Hi biafang cu Sianginn kip caah i an hruaitu dingah hmanmi biatlangtawi “motto” asi lai tiah nawl an pek hna.\nState dang tampi zong nih kan sianginn le inn kipah hin Bawipa nih a kan umpi ko ti theihnak dingah ” In God We Trust” timi biafang hi phungning tein tar an duh cio ve hna tiah CBN nih a langhter chap. Cheukhat State ahcun “In God We Trust” ti lawng hmanh siloin Ten Commandments ” Nawlbia pahra” zong kha sianginn kip le innkip ah tarnak nawlngei dingin State cozah sinah an hal hna tiah an langhter chap.\nArkansas State hna ahcun kum 2017 lio khan In God We Trust timi biafang hi sianginn khan chung kipah tarnak nawl an rak pek cang hna. Hi thil kan tuah mi cu kan ram mipi nih khoika in dah kan rat i kan hrampi hi zeidah a rak si timi hi thei hna usih ti kan duh caah a si tiah Arkansas state Rep. Jim Dotson nih a chim.\n“In God We Trust” Bawipa Kan I Bochan timi biafang sianginn kip le inn kipah tar le ttial nak nih hin kan fale an mit a au ter hna lai. US rampi hi a hodah a rak hmu tu a si timi le a hodah a rak dirhtu asi timi hi hmailei ah kan fale nih fiang tein an theih khawh nak hnga “In God We Trust” timi biafang hi kan tarnak a si tiah Florida state Rep. Kimberly Daniels nih a chim .\nPathian cu a hramthok le a dongnak a si, cu Pathian cu kan fale nih an theih herh. In God We Trust timi biafang nih kan fale an mit a au ter hna lai i zungzal nunnak lamah a kalter tu hna ding zong a si tiah Florida state Rep. Kimberly Daniels (D-Jacksonville) nih CBN news ah a chim.


Na Dawh Lo Zawng Ah Mi Nih Zoh Dawh Mi Si Na Duh Ah Cun – Chin 11 News\nNa Dawh Lo Zawng Ah Mi Nih Zoh Dawh Mi Si Na Duh Ah Cun\nNangmah nak in mui dawh le pumrua tha na hmuh hna tik ah nang mah le nang mah kha dirhmun niam tuk in na ruah bal maw?\nNa lungdong hlah, minung kan dih lak in kan mah le tawk te cio in dawhnak le that nak kan nei dih ti hi rak philh hlah mu. Na mui le na pumrua cu a tha dih men lai lo hmansehlaw mipi mit hmun ah zoh dawh mi, mi mit a lak tu si a duh ah cun\n1. Mah le mah i zumhnak; Muidawh sinak nak in confidence a nei mi nu pakhat nih mi a hip khawh deuh. A tlinglonak / chanbuanak a theih ko na in a thatnak um mi hninhchun te kha bia pi ah a ruah i khawika a kalnak paoh ah zumh awktlak a si nak a hlohter bal lo caah mi nih ngaisak an hlawh deuh.\n2. Styling; ka dawh lo tuk tiin tu chan ah lungdong ding a si lo. I tamhnak sangsang a um cang. Ka dawh lo na ti lengmang mi kha a dang deuh in i thleng.\n3. Mifim; Ca thiam le ca tangsang na kai lawng si lo in nu fim cu khawi-ka hmun hmanh ah mipi nih an duh. dawhnak nak in fimnak a biapi deuh i muidawh lo nak zawng ah na fim ah cun na fim nak nih khan an dawh ter lai.\n4.Midang ah i hngathlah; A phunciar lengmang mi midawhnak in mahte in a todelh kho mi nu khi cu mikip nih zohchunh mi le an cawisang mi nu a si.\n5.Mizia Ttha; thinlung, ruaknak, nun can ziaza tha a nei mi cu zeibantuk mui in i dawh hlah hmansehlaw mithmai ah diahnak thlianghlimnak a um ruangah zoh an dawh hlei.


A poi tuk cang ee!! Indiana ah um Chinmi 100 hrawng nih Coronavirus an chonh cang; Fakpi in thlacam piak hna u si\nI ralrin a her tak tak, atu dirhmun ah cun sii a um lo caah kut chapiat in thiang tein ttawl lengmang ding le minung he hlat pi ah um kha mah coronavirus zawtnak in i vennak lam pakhat a si cang ko caah ralrin chin chin hna u si. Atu tiang Chinmi USA um mi cu rian an ttuan peng caah, mah zawtnak a chonh mi zong an tam ngai cang. Mah kongah hin fiangtein a theih mi nih an chim mi a si caah mah bantuk in Chinmi, Pathian zumtu hna sin ah thlacam bawmhnak hal pah in thawngthannak ka vun ttial mi a si. Atangah fiangtein “Mawii Tlungah Nu” nih a chim mi a si. A chim ning tein laiholh in\nMawii Tluanga Nu: Ka nau nu Indiana ah a um ve i, Chin (Zo) mi chungin minung 100 hrawng nih mah zawtnak hi an ngei/chonh cang. Thlacampiak an herh tak tak. Mizo holh in a ttial ning tein. (Mawii Tluanga Nu: Ka nau nu indiana ah a awm ve a..zo hnah thlak hi mi hring 100 vel an kai in an sawi a ti..tong tai pui a ngai khop ma)\nA buai chin lengmang cang. President Trump cu vawlei cung ngandamnak lei ah rian ttuantu WHO Director nih fakpi in a phomh ve cang…….President Trump cu Vawlei cung ngandamnak lei ah rian ttuantu WHO Director Tedros nih ceilak in a phomh ve cang. President Trump nih WHO Chief Dr. Tedros Adhanom Ghebreyesy “China Centric” ti in fakpi in a soisel. WHO Director Dr. Tedros a um sawh sawh duh lo. President Trump cu fakpi in a leh hna. “Atu bantuk in vawlei cung nih harnak fakpi a tonh lio ah, thil poah hi politicize nak ding caan a si lo. Coronavirus crisis nih vawlei cung harnak a kan pek lio a si. Body Bags (Mitthi tampi ngei chap nan duh lo ah cun) thil zeipoah hi politicizing caan a si lo ttin Trump cu fakpi in a leh hna\nBe the first to comment on "A poi tuk cang ee!! Indiana ah um Chinmi 100 hrawng nih Coronavirus an chonh cang; Fakpi in thlacam piak hna u si"


Kawlram UN Palai A Si Mi U Myint Thu Aiawh Ah Vawlei Pi Nih Dr. Sa Sa Cu Palai Thar Ah Rian An Khinh – FIAKFAIROCK\nKawlram UN Palai A Si Mi U Myint Thu Aiawh Ah Vawlei Pi Nih Dr. Sa Sa Cu Palai Thar Ah Rian An Khinh\nKawlram Aiawh Palai A Si Mi U Myint Thu Aiawh Ah Vawlei Pi Nih Palai Thar Ah Dr. Sa Sa An Khinh\nFiang deuhin chim ah cun NLD cozah aiawh in tuahmi CRPH cu UN le US Nih an cohlan. Atu cu Ralkap nih rianan pek mi UN palai cu an thlak cang. a rauh hlan ah a dang a thar rianan khinh cang lai i, cucu US a phan cang tiah theih a si. Cucaah, Rampi a lei rawltu tha a pe mi poah cu dan pek an si ve cang lai tiah thawngthanhnak cu an tuah.


Khamhnak Dontu Panga - A VEL IN KHAMH KAN SI\nJESUH RIANTUANNAK KHAM AA TIM NAIN A SUNGMI PANGA\nJesuh Khrih vawlei misual khamhnak rian a tuannak ahhin donkhantu thil tampi a um. Jesuh Nunnak, Thihnak le Thawhthannak lamthluan ahhin a hmuitinh tlin ter lo dingin donkhantu thil an um. A cheu nih Jesuh thi seh ti an duh. Mi cheu nih anmah thatnak caah uktu siseh ti an duh, sinain mi cheu cu Jesuh a dirkamh tu le a zohkhenhtu an si ve caah Jesuh a thihnak ah an ngaih a chia. Sihmanhsehlaw Jesuh kong a cangmi vialte cung i Nawlngeitu cu Pathian asi. Amen! Mi sual vialte khamh awk caah A Fapa Jesuh nih a zulh dingmi lam hi zeidah a si ti kha Pathian nih a hngalh. Hi khamhnak lamtluan ah dontu panga Jesuh nih a ngeih tiah Liz Kanoy nih capar a tial. Cucu ka hun thar chuah lai.\n1. Siangpahrang Herod: Titer Thiampa\nSiangpahrang pa Herod le a ukmi minung tampi nih cun Siangpahrang thar don kha an duh lo. Herod nih a siangpahrang thutdan kongah a thin a phang I a mipi nih, teirul cham lai kha an tih. Arfi zohthiam hna sinin Messiah konglam a theih tikah, Messiah nan hmuh tikah hi lam hin kir than te u, kei zong ka biak ve lai tiah a nawl hna. Sinain an mangah ralrinnak pek an si caah lam dangin inn lei ah an kir.\nMatthai 2:16, “Herod nih, nichuahlei mifim hna nih an ka hlen, ti kha a hngalh tikah, a thin a hung ngaingai. Arfi a chuahnak kong nichuahlei mifim hna nih an chimning khan a caan cu a tuak i Bethlehem khua le a pawngkam i a ummi khua hna chung i ngakchiapa kum hnih ri in a tanglei paoh kha thah dih hna awkah nawlbia a pek hna.”\nHerod cu a thin a hun tuk I Jesuh cu amah kut hrimhrim in thah duh caah, Hebru ngakchia, Messiah thi a si mi pohpoh cu a thah dih hna. Sinain Vanmi hmang in Pathian nih Joseph amang ah ralrinnak a pek I Mary cu a himnak Egypt ram ah a zam pi. Herod nih Jesuh cu a kham khawh lo caah, Pathian nih Jesuh hmang in Misual khamhnak, rian tuan aa timhnak cu aa peh.\n2.Satan: Khuachia Hlenhmang\nSatan nih Jesuh hmang in Pathian nih tuah a timhmi Khamhnak lam cu hrawh awk ah Jesuh cu Tukforhnak in a lem I a tlinh khawh lo dingmi biakamnak in hlen a timh. Jesuh cu Pathian sinak le Minung sinak tling tein angei mi asi caah, kanmah minung bantuk tein tukforhnak hi a ing ve nain, sualnak a tuah bal lo.\nMatthai 4:8-11, “Cun Khuachia nih cun Jesuh cu tlang sang ngaingaimi pakhat ah a kalpi i vawleicung ram vialte le an sunparnak vialte kha a hmuhsak i, 9“Na khuk naa bil i na ka biak ahcun hi vialte hi kan pek dih lai,” tiah a ti. 10Cun Jesuh nih a leh i, “Satan, va kal cang, Cathiang nih pei, ‘Bawipa na Pathian cu va bia law, amah rian lawnglawng va ṭuan,’ a ti kha,” tiah a ti. * 11Cun Khuachia nih cun a kaltak I vancungmi kha an ra i an rung hramh.\nJesuh nih kan caah thihnak tuar ding kha fek tein aa thim nak a hmuh tikah, Setan hi zeitluk in dah a thin a hun lai hi na ruat bal maw? Bible nih cun a kan chim naloin, Jesuh vailam an tah lio ahhin Satan zong a um ve lai tihi ruah khawh asi. Judas Iscariot chung ah a lut ti kan hngalh.\nLuke 22:3, “Khi tikah zultu pahleihnih hna lak i aa tel vemi Judas Iskariot an timi chungah khan Satan cu a lut.”\nA lianngan mi Pathian khamnak lam pi cu a hrawh khawh lo tikah, Khamhtu Jesuh nih vawlei ahhin a fah khawh chung fahnak tuar seh ticu Satan nih a duh ngaingai lai! Sinain, Satan cu a sung, dohnak a sung lawng hmanh si lo in RAl a sung. Chimchungbia bantuk tein, Pathian khamhnak hmuitinh cu hrawh khawh asi lo.\n3.Tlangbawi Ngan/ Sandhedrin: Mi Depde Pawl\nJesuh chan lio le amah hlan chan ahcun, Tlangbawi ngan pawl hi, Jew minung lakah a sangbikmi bu (Supreme Council) an si.\nMatthai 26:59, “Tlangbawi upa pawl le biaceihtu pawl nih khan an thah khawhnak hnga, an dihlak in a sual an kawl, sihmanhsehlaw an hmu kho lo.”\nJesuh Khrih hi an duh hrimhrim lo caah Pathian bia lila in rap chiah in foih an duh. An thinlung chung ah cucu aum cang caah a mah thahnak lam cu an kawl.\nMatthai 27:1, “Zingkate ah tlangbawi upa pawl vialte hna le Judah upa hna cu an i pum i Jesuh thahnak ding khua kha an khang”\nCulawng hmanh cun an ngol rih lo mipi zong kha an sawm chih hna.\nMatthai 27:20, “Tlangbawi upa pawl le upa hna nih khan mizapi cu Pilat kha, Bar-Abbas kan thlahpiak, tiah nan hal lai i Jesuh kha that, tiah nan ti lai, tiah an lem khawh hna.”\nPathian lam hruainak tiah an ruahmi ning in Jesuh hi thi seh ti an duh. Sinain, Jesuh chuahnak le thihnak kong hi an mah kut ah a ummi ah an I ruah sual caah an sung. Jesuh ratnak, thihnak le thawhthannak cung ah thil tuah khawhnak thawnnak an ngei lo. Thawnnak ngeitu le timlamtu cu Pathian lawnglawng asi. Thawhthannak kha an kham kho lo, thawhthannak thawngpang zong kha an kham kho fawn lo. Lung in kharmi thlan a lawng in an hmuh; thihnak nih Jesuh a tlaih khawh lo kha an hmuh. Jesuh cu a tho than hrimhrim.\n4.Simon Peter: Dirkamhtu Pa Raltha\nRome ralkap pawl nih Jesuh an lak khawh nakhnga lo Peter cu a cawl len. Jesuh nih a thloh manh hlan ah Tlangbawi hna salpa hnakhaw cu cat ko in a tuk manh sawk.\nJohan 18:10-11, “Simon Peter nih khan vainam pakhat aa ken i aa zuh i Tlangbawi Ngan salpa kha a orhlei hnakhaw pet lakin a tuk. Cu sal a min cu Malkhas a si. 11Jesuh nih Peter cu a thawh i, “Na nam kha a kawng ah sawh ṭhan. Ka Pa nih a ka pekmi hrai, nganfah innak hrai cu ding loin a um hnga ti ah maw na ka ruah?” tiah a ti.”\nMatthai 26:53-54, “Ka pa kha bawmhnak ka hal khawh ko i khulrang in vancungmi ralkap bu hleihnih a run ka thlah khawh ko ti kha na hngal lo maw? 54Sihmanhsehlaw cu ti a si ahcun, zeitindah hi bantukin a si lai, tiah a rak chimtu Cathiang bia cu a tlin khawh kun hnga?” tiah a ti.”\nKhamhtu, Messiah a si bantuk in Jesuh cu a rat hnawhchan, hmuitinh a tlin khawh nakhnga caah a Thih hrimhrim a hau ti cohlan hi zultu pawl caah zeitluk in dah a rak har lai hi na ruat kho maw, cu thihnak cu a can lo nakhnga an tuah khawh mi a um lo i a kham zong an kham kho lo, thih hrimhrim a hau fawn. Jesuh hi zeiruangah thih a herh tihi fiang tein an hngal kho rih lo, cucaah an hmuh than hlan tiang Lunghring taktak in an um. Peter nih Jesuh cu dirkamh I Vailam cung thihnak in chanh aa zuam nain, a ngah lo, a sung. Sinain tlawmpal ah, Jesuh cu Khamh a herh lo mi a si kha, fiang tein a hngalh than. Pathian nih a kan pekmi laksawng hi, zeitluk a ngan mi VEL dah asi!\n5. Pilate: Athil a ritmi Biaceih Bawi\nA nupi hrimhrim nih Jesuh that lo ding in a lem.\nMathai 27:19, “Pilat cu biaceihnak khaan chung i a ṭhut lioah khan a nupi nih bia a hun cah i, “Kha mipa, sualnak zeihmanh a tuah lomi kha zei ti hmanh in rak ti hlah; zeicahtiah zahan ah ka mang in kha pa ruangah khan sifahnak tampi ka in,” tiah a ti.”\nDr. Pritchard nih a tialmi cu, “Thawngtha cauk an pali, Mathai, Mark, Luke le Johan, ning tein Jesuh cu a suallo mi asi kha Pilate nih a hngalh tiah fiang tein an tial dih,” ati. Thawngtha cauk chimmi vialte hi hmunkhat te ah chiah ahcun, Pilate nih Jesuh hi biaceih lo dingin voi li tiang aa zuam kha na hmuh lai.\nJews pawl kha anmah tein Biaceih dingah a fial hna.\nJohan 18:31, “Pilat nih cun a thawh hna i, “I kalpi u law nan phung ningin va ceih ko ngat u,” tiah a ti hna.”\nJesuh kong kha Herod sinah a kuat.\nLuke 23:6-7, “Cucu Pilat nih a theih tikah, “Hi pa hi Galilee mi maw a si?” tiah a hal hna. 7Jesuh cu Herod nih a ukmi peng chungin a si ti kha a hngalh tikah amah cu Herod sinah cun a hei kuat; cu lioah cun Herod zong cu Jerusalem khua ah a um.”\nJesuh kha That lo in Dantatnak tu in Jews pawl cu a lem hna.\nJohan 19:1, “1Cun Pilat nih Jesuh kha a lak i ralkap kha a tukter hna. “\nVs.4, “Pilat cu a va chuak ṭhan i Judah mi hna cu, “Zohhmanh u, amah hi! Amah cu a sualnak zeihmanh ka hmu lo ti kha hngalhter kan duh hna caah ka rak chuahpi hih,” tiah a ti hna.”\nPilate Nih Thimnak tuahnak in a lem rih hna nain, mipi nih Barabbas an I thim.\nMark 15:9-11, “Pilat nih cun a rak thawh hna i, “Judah mi siangpahrang hi kan chuahpiak seh, ti nan ka duhmi cu a si maw?” tiah a rak hal hna. 10Jesuh ka kut chung i an ka pek hi, tlangbawi upa nih an nahchuah caah a si, ti kha Pilat nih ṭha tein a hngalh. 11Sihmanhsehlaw tlangbawi upa pawl nih cun mizapi kha, Barabbas na kan chuahpiak lai, tiah Pilat kha nan hal lai, tiah an forh hna”\nMatthai 27:22-24, “Cun Pilat nih cun, “Khrih timi Jesuh cu zeitindah ka tuah kun lai?” tiah a hal hna. Annih nih, “Vailam ah khenh chih ko,” tiah an leh. 23Sihmanhsehlaw Pilat nih cun, “Zei sualnak dah a tuah?” tiah a vun hal hna. Cu tikah fak piin an au ciammam i, “Vailam ah khenhchih ko,” an ti. 24Pilat nih cu ti i ti lengmang cu zeihmanh san a tlai ti lo i mizapi nih hnahnawhnak lam an chuahter lai ti kha a hmuh tikah, ti kha aa lak i mizapi hmaiah cun a kut aa ṭawl i, “Hi misual lopa thihnak kong ah hin kei cu ka thiang, nanmah tuahmi a si,” tiah a ti.”\nPilate nihin Jesuh hi a ho a si kha fiang tein a hngal dih lo nain, Sualnak a ngei lo mi asi kha cu fiang tein a hngalh. Nunnak pek in Jesuh lei ah ral tha tein Dir siloin, Jews lak i dirhmun sang sinak tlaihchan nun a ngei I, mipi tu kha Jesuh luatter dingah thimnak peknak in dehdai a timh hna.\nDr. Pritchard nih, “Pilate sualnak hi, Tlangbawi pawl sualnak nakin a ngan deuh. Tlangbawi pawlnih cun Jesuh hi a sual tiah an ruah caah thi seh ti an duh. Pilate cu a sual lo ti a theih ko buin Jesuh kha a thah. Jesuh luatternak caah lung awtawm in a um I, mipi tu kha a mah ai ah bia a chah ter hna,” tiah ati.\nZumtu kan si bantuk in Pathian sin ah I lawmh tuk ding kan si. Mi sual khamh awk caah a Fapa vailam cung ah thi in, thihnak in tho than ding in a thlahmi hmuitinh cu, zeibantuk minung le thlarau hmanh nih kham khawh lo ding le hrawh khawh lo ding in a tuah caah Bawipa kan lawmh tuk ding asi. Kan khamh nak ca I Pathian Hmuitinh cu hrawh khawh le kham khawh asi lo. Zeicahtiah, sualman a cham kho ding mi nunnak pakhat, a fapa nunnak kha a pek caah asi. A zumtu vialte caah Ruahchannak a um. Kham khawh tiloin, Khamhnak lam a kan serpiak tu Bawipa cu lawm zungzal in Bia zungzal ko usih.\nTheihternak: Cross Walk nih an chuahmi capar tharchuahmi asi.


Kanpetlet Peng NLD Nih Thimnak I Cuh Loin Duhlonak Langhter An Timh – THE CHINLAND POST\nKanpetlet Peng NLD Nih Thimnak I Cuh Loin Duhlonak Langhter An Timh\nSalai Aung Aung| 2018 May 31| Tukum November 3 ah tuah dingmi caankarlak thimnak ahhin Kanpetlet peng NLD pawl cu thimnak ah i cuh loin Chin ramkulh NLD party cungah an duhlonak tu langhter ding in peng huap committee le party chungtel pawl hnatlaknak an ngei tiah theih a si.\n“Abiapi cun ramkulh party cungah kan lungtlinlonak langhter a si ko. Chin ramkulh NLD Chairman, Secretary le ramkulh cozah i an thiltuah ning hi NLD nih aa tinhmi he zeitin hmanh in aa mil lo caah le kan zumh hna lo caah Kanpetlet peng Pyithu hluttaw palai hmuhma a lawngmi ah thimfung i cuh lo ding in biachahnak kan tuah. Hiti kan tuahnak a ruang bik cu ramkulh party chairman Pu Zo Bawi thil tuah ning hi kannih cu zeitinhmanh in kan lung a tlin lo caah kan duhlonak langhternak caah thimnak i luh kan i timh lonak a si” tiah Kanpetlet peng NLD Party chairman U Thang Ma Na Lai nih a chim.\n2015 ramkulh cozah phu an rak ser lio ah khan cozah phu an ser ning an lung a tlin lo caah Kanpetlet peng NLD Party EC minung 15 nih party in chuah ding ca an rak tial nain party chairman Pu Zo Bawi le Secretary Pu Aung Taan nih an rak nawl hna caah party chuah an i timhmi cu an tlam a rak tling lo tiah theih a si.\nCun U Thang Ma Na Lai nih cun, “Kanpetlet ah Thura Aung Ko kha kan tei. Chin ramkulh peng 9 chung in cozah phu an ser tikah peng pakhat in minung pa hnih thum cio an i tel. Cu chungah Kanpelet in minung pakhat hmanh kan i tel lo. Tedim ah NLD nih teinak an hmu lo nain Pu Mang Hen Dal cu minister rian an pek. Pali ning tein Kanpetlet in teinak kan hmuh i pakhat hmanh minister rian an kan pe lo. Kan minung ah minister a tuan kho ding an um ve ko. Cucaah Chinram chaklei thlanglei tiin thleidannak a um tiah kan hmuh. Pu Zo Bawi nih tlerhkhonhnak bia a rak chim bal. NLD central party nih chuahmi Calendar man 200,000 kan chuah khawh lo ruangah cozah phu ah tinco awk a um tikah Kanletpet peng cu pek nan si te lai lo tiah ka sinah a chim bal” tiah a chim chap.\nCaankarlak thimnak ah lut loin ramkulh huap party sinah duhlonak langhter ding in Kanpetlet peng NLD party EC chungtel dihlak nih tuzarh cawn ninga, peng huap party meeting ah biachahnak an tuah lai tiah theih a si.\nRef: ZA LEN\nPrevious Minister Thar U Soe Htet Nih Hluttaw Ah Biakamnak A Tuah Cang\nNext Pi Ui Cer Le Pi Van Bawi Zi Tuanbia Tawi


Ngaih a chia tuk hringhran:Evan.Van Biak Tluang nih kan farnu Sui Hlei Ṭial a tuarnak le zaihla in a hlawinak a langhtermi von ngaih cu lungthin a ṭap-VIDEO – Chin World News Evening\nOctober 11, 2020 October 11, 2020 Salai Van Chin News\nA phuahmi hla belte zeitik a chuah lai ti theih a si rih lo. A hlabia a chiahmi von rel cu lung a hno i ngaih a chia kho taktak. A chuah lai kan i ngaih tuk cio lai tiah ka ruah. A hlabia a tanglei ah kan rak chiah chih.\nCun, Evan. Van Biak Tluang nih kan farnu Sui Hlei Ṭial tuarpinak le ngaihchiatpinak ah tiin hla aphuah ve ṭhan. A phuahmi hla cu, hlasakthiam Pu Bawi Thiang Bik nih a sak. A sakmi hlabelte a dih lakin cun a rak thlah rih lo. A chorus te lawng an rak thlah rih. A hlabia a ṭha i ngaih a chia, lung a hno ngaingai.\nEvan. Van Bik Tluang nih hla a phuahmi kong he pehtlai in hlastu Pu Bawi Thiang Bik nih cun, “Evan.Van Biak Tluang nih kan dawt kan far Lg. Sui Hlei Ṭial i a kan liam taak ruangah a tuarnak le zaihla in a hlawinak a langhtermi Chorus te ka van chiah chung… a phuahtu ‘Halleluiah Biak’ timi fb ah a tlingin zoh khawh a si lai. Kan tuarnak le kan ngeihchiatnak hmurkaa nih chimphuan ding a tlinh lo, zai hla in kan rak langhter ve,” tiah a taar ve.\nSalai Bawi Hlei Sum nih a phuahmi hla a bia lawngin kan rak taar chih; Kan farnu, kan nau Su Hlei Tial sunnak hla: A rethei ah kan run sak ding (Tune-Abadiah Aye Te)\nMiphun hnamdang lakah, Lunglo dairiai a hun cang cu, Sunghno a nui aan nem, Don hman a co ban lo thinlai a sun ana. An sumthang run pan in dairiai cang hnu a tlung, Sangkaa ongu a neilo rethei fahniang riahrun a vai.


Lung A Tha Hrim Lo Mu; Hawi Dang Thih Nun Ruat Loin Ral An Doh Lio Ah Mi Cheukhat Cu Kan Zam Diam! – Chin 11 News\nLung A Tha Hrim Lo Mu; Hawi Dang Thih Nun Ruat Loin Ral An Doh Lio Ah Mi Cheukhat Cu Kan Zam Diam!\nI zam taak caan a si lo. Nang thi law kei luat ning timi ruahnak ngeih hrimhrim lo ding. Hawi dang thih nun ruat loin ral an doh lio ah mi cheukhat cu kan zam hna. Zeitindah ka hawinu ka hawipa ka bawmh lai i zeitindah kan ral ralkap hi kan tei lai ti ruat lo in zeitindah kan nih chung hi kan luat dih khawh lai timi lawng te a ruatmi kan um.\nAtu lio Laimi cheukhat cu mah vial luat i timh i hawi dang thih zei a rel lomi kan tampi. Hawi dang nih ral an doh lio i na zam si cun na hawi nu hawipa le na miphun thih na zei poi lo ti nak si ko. Ralkap he nan i dang lo. A zammi pawl Pathian nan tih lo maw? Zeitin nan miphun hawi hmai nan khah? Sii that lawng i bochan tlak ngai i siifah lio i mi a zam taak mi cu “ei chuak tuan zam” nan si.


Zion Par Nau Nu Hla Thar Cu A Tha Kho Tak Tak Si.(Video Thar) – Kawltu Team\nZion Par Nau Nu Hla Thar Cu A Tha Kho Tak Tak Si.(Video Thar)\nZion Par nau nu Lal Ngil Nei nih Lairam dawtnak hla “Lai ram hlabu” timi hla a sakmi cu a tha kho taktak. A thiam tuk hring hran. Tutan Lal Ngil Nei nih “Lai Ram Hlabu” timi hla a sakmi hi K. Tha Khar phuah mi a si. Video i khua a langmi hi Niawhtlang, Mizoram, Saiha District chung i ummi a si. Lai khua diktak a si fawn. A tanglei ah a video zoh khawh a si lai.\nVideo Credit : Danial LLC\n(Mah capar hi van rel chap) Vanlalsailo le a hawile pa2 Robert lalduhzuala le Joseph Zaihmingthanga te nih Pathian thangthatnak hla thar (Alpha Omega) timi hla an sakmi cu a chuak cang. An thiam kho taktak si. An nih pa3 hi an min ah Super Trio ti an rak si bal. Super Trio tiah lar taktak mi an si. A tu tiang zong ah Super Trio ti zn si thiam thiam. An thiam kho taktak si. A tanglei bik ah a video zoh khawh a si lai.\n← Arakan Army Tluk In CNF/A thawnter a herh maw?.\nUS Ram Bak Ah Hi Bantuk Thawngpang Theih Hi Cu Laimi Kan Van A Tha Tak Tak. →


Atulio Chinram boruak he pehtlai in CNF Spokesman Salai Htet Ni he biaruahnak – Onlinenungak\n#THT: Min Aung Hlaing nih zeiruang bik ah dah a ralkap pawl Chinram ah a vun ben/kuat thluahmah hna hnga? Aruang bik? #Htet: NUG hi Ralhrang Bu (Terrorist) an si a ti tik ah NUG he aa kom mi CNF hi a kan ngiarnak a si. CDF le PDF pawl ralkap lei thiamnak (training) kan pek mi hna an tih. Cun, ramkip um Chin miphun vialte nih CNF/A le CDF hi an dirkamh tuk ti an theih i an thinphang. Khat leikap ah Kawlram chung ah CDM a tam biknak le SAC kuttang rian sok a um bak lo mi Ramkulh kan si ruang bik ah hin Min Aung Hlaing nih a ralkap pawl a vun ben hna hi a si bik ko, tiah ka ruah.\n#THT: Atu hi Falam Peng ah an taap/an taang. Thantlang le Sopum (Camp Victoria kalnak khua) phan hna sehlaw zeidah nan lawh lai? #Htet: Phanhter lo an hau ko. Nain, an phan sual ahcun an him ve lai lo, si ko.\n#THT: Hi kong ah Thantlang Peng minung hna, abik in Zahnak, Vanzang le Khualhring Tlang minung hna siaherh biacah. #Htet: Hi kan tlang pathum ah a um mi kan nulepa hna nih rak kan zaamtak hna hlah seh.Htet Abik in a ngandam i meithal a ngei mi pa poh nih doh ve ding in i timtuah hna usih, ti hi cah ka duh hna.\n#THT: Tutan hi Min Aung Hlaing le a hnuzuul pawl kan tei hna nakding caantha a si tiah na ruat maw? Aruang? #Htet: Teinak cu kan ta a si lo. Pathian ta a si. Pathian nih kan duh mi a theih i a hngalh ko. Kan duh mi a tlamtlin khawh nakhnga kan doh ve bak a hau. Kan dohnak cung ah Pathian nih teinak thluachuak a kan pek lai.\n#THT: EU (European Union) nih NUG a cohlan hnu ah zeibantuk ruahchannak pawl dah an um? #Htet: SAC kan tei hna nakding ah ral lei lawng a ngah lo. International support hi a biapi tuk mi a si ca ah NUG he SAC he international support ngah ding ah an i zuam veve nak cu a si. EU hi butenau a si lo. Vawleipi ramkheel kong ah a biapi ngai mi bu a si i EU ruang ah international sin in NUG ca ah ramkheel le a dang humanitarian leikap in tanpinak lam a awng deuh lai ka zumh.\n#THT: Nihin dohthlennak ah Kawlram pumpi huap in siseh, Chinram huap in siseh, zeidah a herh bik? CNA/CDF/PDF le mizapi lei dirhmun in zeidah a herh bik? #Htet : Lungrual tein hmunkhat caankhat in dohti a hau ko. Doh kan ti tik ah kahdohnak lawHtetng a si lo. SAC phu an i cawmnak chawhrawl lei (business) tiang in doh a hau.\n#THT: Hi dohthlennak or ral kan dohnak ah hin zei pawl dah dawnkhaan biktu an si, tiah na ruah? Zeiruang ah? #Htet: Dawnkhaan biktu cu Policy le strategy i khahlonak a si i cu nih cun lungruallonak a chuahpi. Cun, kan ral lei thapetu le Dalaan tibantuk pawl hi an si deuh ko. Cun, News cheukhat hna zong hi i ralrin ngai cu kan hau. Chimchap ka duh mi cu ral ruang ah mizapi harsatnak he pehtlai in ral hi rak kan hrialpiak hna u, tibantuk zong hi a poi kan ti tuk tawn i kan i harh ngai mi cu a si ve.\n#THT: Hi dohthlennak hi zeican tiang dah a rauh lai, tiah na ruah, aruang? #Htet: Zeican dah a rauh lai ti hi cu kanmah lei nih zeitluk in dah kan thawn i SAC lei nih zeitluk tiang dah an lung a khon khawh lai ti mi cung ah aa hngat deuh ko rua ka ti.\n#THT: Hivial hin si rih selhlaw…caanpek in bia na kan ruah caah kan i lawm. #Htet: OK! Kaa lawm ve.


CDF nih cathanh an chuah tawn mi ah hin ka sia herh ngai mi – Hakha Cherry\nCDF nih cathanh an chuah tawn mi ah hin ka sia herh ngai mi\nChin Mi Thantlang,Hakha peng hna nih Lai holh te hi kan thiam cio dih ko hna ca ah a hman hi kan uar ve hi a tha lo maw?\nCDF nih Cathanh a chuahtik ah Kawl holh in tial mi a si tawn cu tik ah Upa kan nu le pa cheukhat nih Kawl holh an thiam lo ca ah cathanh hi midang Mino or Kawl holh thiam mi nih lehpiak tawn an si. Cu ca ah a tlamtlin dih lo nak tampi a um.\nCathanh ah khin Lai holh hmaisa sehlaw cun a tang ah Kawl holh in i thanh than sehlaw a tha tuk lai dah.\nKawl holh nakcun Hakha,Thantlang Holh cu zapi zaran zawng nih theihthiam cio le i hrawm khawh bik mi a si ko rua dah tiah ka ruah.Note: CDF ka soisel i ka thangchiat a si lo.Credit-Lms Post Tu\nKan Nunnak Thlengtu Thawngțha Bia. Zumhnak thawngin Pathian he aa remmi cu an nung lai (Rom 1:17).\nVawleicung mifim thiam hna le cațial thiamthiam hna nih a phunphun in ca cu an țial lulhmalh cio. Cu an țialmi ca cu mi kip nih holh phun kip in kan rel cio hna. Sihmanhsehlaw minung kan nunnak a kan thleng khotu taktak ca an um kho lo.\nMinung kan nunnak a kan thleng khotu le kan nunnak a kan thlenter khotu taktak cu Jesuh Khrih khamhnak thawngțha bia lawnglawng hi a si. Cucaah Khrih khamhnak thawngțha kan theihnak thawngin kannih cu Pathian khamhnak a cotu kan si. Amen. Hallelujah.\nCucaah thawngțha hi ka zahpi lo, zeicahtiah a zummi vialte hna caah Pathian khamhnak hmual a si. Thawngțha nih cun Pathian nih zeitindah minung kha Amah he aa remter hna ti kha a langhter. Cathiang nih, “Zumhnak thawngin Pathian he aa remmi cu an nung lai,” a ti bang khan Pathian he i remnak cu a hram in a dongh tiang zumhnak thawngin a si (Rom 1:17).\nPathian he i remnak lam cu Jesuh Khrih zumhnak thawngin a si i Jesuh Khrih a zummi ca paoh ah a si dih. Ahohmanh i thleidan ding a si lo, zeicahtiah mi vialte cu kan sual dih cio ko i Pathian sunparnak kha kan bau dih cio ko. Sihmanhsehlaw kannih a kan tlanhtu Jesuh Khrih thawngin Pathian nih a vel cu a lak tein a kan pek i amah Pathian he cun a kan remter (Rom 3:24).\nHawi dawt, Khrih thawngțha hi kan caah a sunglawi tuk. Thawngțha hi rak um hlah seh law zeihme kan lawh hnga mu ti hi ka ruat tawn. Thawngțha hi rak um hlah seh law cu, nang le kei nih hmaihngalpi ding dang zeihmanh kan ngei hnga lo. Atu ah nang le kei nih kan i hmaihngalpimi cu Khrih khamhnak thawngțha lawnglawng hi a si. Pathian dawtnak le a fapa Jesuh Khrih khamhnak thawngțha lawnglawng hi kannih kan i hmaihngalpi dingmi cu a si ko.\nKhrih he an i ton hnuah khan Paul nih, “Miphun vialte hna sinah leiba ka ngei, a fimmi si hna seh, a hrutmi si hna seh, cathiammi si hna seh, cathiam lomi si hna seh, an dihlak cungah leiba ka ngei,” tiah a ti. Cucaah cun Khrih khamhnak a cohlang i zumtu a simi kannih zong miphun vialte hna sinah kan nunnak thlengtu Khrih khamhnak thawngțha bia chim ding leiba kan ngei ve.\nHi thawngțha bia a reltu nan dihlak Pathian kan Pa le Bawipa Jesuh Khrih nih vel le daihnak cu in pe ko hna seh.\nHarnak le sunghnak lakah teinak hmutu Miss Universe Myanmar Thuzar Wint Lwin nih a chimmi bia pakhat


Kawlram Ralkap Kong i Asian Meeting Cu Ralkap A Ttanh Mi An Um Pah Caah Bia Chah Nak An Tuah Kho Lo. – Chintanbo\nKawlram Ralkap Kong i Asian Meeting Cu Ralkap A Ttanh Mi An Um Pah Caah Bia Chah Nak An Tuah Kho Lo.\nMarch 3, 2021 admin THAWNGPANG 0\nASEAN ah ralkap dirkamh mi an um caah Meeting an tuahmi Statement an chuak kho loh!.Ralkap nih uknak an lak hnu ah ASEAN nih avoi khatnak bik Video Conference in Meeting a tuah ve cang. Myanmar buainak kong ah ASEAN cu thla khat chung dai tein aum peng i; March 2 ah Myanmar kong he pehtlaiin Meeting an tuah ve cang.\nNain, Ralkap a dirkamhmi an um caah Statement an chuah kho loh. ASEAN ah Chairman tuan lio mi Brunei nih cathanh a chuahmi cu;” Myanmar buainak kongah ASEAN ram hna nih hnatlaknak kan tuah kho loh. Myanmar ah fak tuk in buainak a chuahnak hnga lo rak i zuam cio uh” tiin a chim.\n‘Ralkap nih uknak an lakmi le Council an tuahmi hi kan cohlang kho loh” tiah Singapore nih Meeting tuahnak ah a chim. Mipi aunak le Democracy uknak hi tuah hrimhrim ding asi tiin Indonesia nih a chim ve.\nASEAN Meeting tuahnak ah ralkap nih an thimmi Myanmar Foreign Minister zong aa tel ve. Nain, Mipi thimmi Cozah aiawh in asi loh; ralkap aiawh in a kaimi asi tiin Singapore Foreign Minister nih a chim. President Win Myint le Aung San Suu Kyi telh in tlaihmi vialte thlah dingin Singapore nih a chim chap.\nDr. Sasa Nih Kawl Ralkap Lutlai Pawl Taza Cuai Ding In ICC Ah A Tawl Rel Dih Cang.\nDr.Sasa Le Kyaw Moe Htun Nih UN le EU Hruai Tu Hna An Tawn Dih Cang Hna.


A zam le zamlo karlak theihthiamnak um seh! By Salai Ceu Bik Thawng – Lai Lungrawn Post\nSeptember 17, 2021 September 17, 2021 admin Hmuhning\nTulio ah a tlizam lomi cheukhat nih Lairam kan zamtak lailo” timi hla isak in a tlizammi hna kha khuaram dawt lo, ralchiat” phun dedeng in hmuh le chimrel kha capo zongin hrial hna usih. Cun a tlizammi zong nih tantakmi kan unau pawl an thlakaam ding le ningtih ding kha zawnruah thiampiak cikcek hna usih.\nKhua le sang zamtak loin mipi nih hriamnam loin kan hngah i kan runven khawhmi a um pah kho men. Nain atulio ahcun CNF le CDF dah tilo nihcun, kanmah tein rallokap le sahngar-ar irunven ding cu a fawi lo tampi a um lem lo.\nCucaah “nan zamtakmi khua/sang le nan inn-lo vialte kan rak in humhim piak dih hna” ti awk a um lem tuk lo. Cucaah a tlizammi le khua ah a taangmi karlak ah cupi-khate iti le imawhchiat awk a um ding a si lo a um tinak zong cu a silo fawh.Itheithiam cikcek ko hna usih tii zut loin mipi ifuntom a herh bik lio can a si.


'Story for Kids' Tialtu Mai Sui Lipar He Ton Bia Ruahnak [Video] | Faiceu News\nInnpiChinmi Kong‘Story for Kids’ Tialtu Mai Sui Lipar He Ton Bia Ruahnak [Video]\n‘Story for Kids’ Tialtu Mai Sui Lipar He Ton Bia Ruahnak [Video]\nDecember 1, 2017 Philip Chinmi Kong 0\nLaimi nungak chungin, “Story for Kids” timi ngakchia ca-uk a kan tialpiak tu Mai Sui Lipar cu Faiceu nih cikkhat ton biaruahnak kan va ngeih.\nTangruk lio tein Kawl lei ah sianginn a rak kaimi Mai Suilipar cu, holh lei ah harnak a rak tong — Lai holh in rel ding ca-uk a ngei ti lo. Capar (essay) tete tial tikah, Kawl pawl nih tamtuk in a kan tei ee ati.\nKawl pawl tham cu ngakchia le upa caah ca-uk rel ding tamtuk an ngei; an hmet tein ca-uk tampi an rak rel tikah, Essay tete tial tikah tamtuk in a kan tei. Kan nih Laimi vial cu rel awk kan ngeih ti lo caah “ka lung arak fak”, cu thok te cun, a tu ca uk tial hi kaa rak thok cang ee a ti.\nLungfahnak nih a rak phorhmi a phi chuak cu a tu ah, “Story for Kids” timi ca uk te hi asi ko ee, tiah Mai Sui Lipar nih bia ruah lio ah a kan fianh.\nHika ah a Faiceu nih bia kan ruahnak rak zoh:\nLai holh hmangmi thawngzamhnak nan tuah khawhmi hi, kan lawmhpi tuk hna — hmailei zongah tha chin lengmang dingin i zuam uh. Cun Media timi hi hman thiam ahcun, a thawng (Powerful) tukmi asi tiah a chim.\nUniversity of Computer, Mandalay ah Computer Science lei in, Master a kum hnihnak a kai cuahmahmi Sui Lipar hi nungak te asi nain, ca rel duhnak thinlung Lai mino nih kan ngeih khawhnak hnga a tu bantuk in thil ka tuahmi asi tiah a chim chap. Hmai lei zongah tu bantuk in ca-uk hi pehzulh in chuah lengmang ka duh ko a timi Mai Sui Lipar bantuk Nusaltha hi Laimi chungin tampi kan herh ko.


Oslo ah CCN Seminar Kan Tuah – Chin Community in Norway\nOctober 17, 2013 ccn 0 Comments\nCCN nih tulio a tawlrel cuahmahmi Cross-cultural & Educational Seminar a voi 2nak cu Oslo pawngkam khuasa krihfabuu NCMC biakinn ah minung 20- 30 kar kai in tlamtling ngaiin kan tuah khawh.\nZinglei nazi 10 thawk dingin timhtuah arak si nain, nazi 11:30 hrawng lawngah kan thawk kho. Oslo pawngkam um kan Chinmi hna abikin motor a ngei lomi hna caah Bus le tlanglawng ai laklawh deuh ruangah le thawng ttha deuh in kan theih lo ruangah minung tuan deuh ah kan chuah khawh lonak asi tiah a rak kai vemi hna nih an chim.\nCCN nih special in sawmmi Sayakyi Ralhup le CCN aiawh in Peter Sang Lian Thang hna nih Seminar cu hruaiin hlunghlai ngaiin tuah asi. Sayakyi Ralhup nih “Norway ah nuhrinholh a biapit ning kong” tiah tlangtaar in lungtho ngaiin le lunglut taktak in a kan chimh. A ngaitu hna zong an lung a lut ngaingai, ai telvemi minung pakhat nih cun, “Hi tlukin Seminar nih ai timhmi le chim ding a tthat lai cu rak thei hna usih law, minung tampi kan chuak ko hnga, santlai taktak asi, CCN nan rianttuannak ah Pathian nih lam in hruai hna seh law tlamtlin ter hram ko seh” tiah a ti.\nPeter Sang Lian Thang nih cun, “Ai dangmi nuphung cuaitlainak” timi tlangtaar in, Norway nunphung le Chin nunphung ai dannak tete zohin cuaithlainak a tuah. Ai dangmi nunphung kan ngeih hna hi i fian kan herh, kan cawn khawhmi nunphung a um ve bantuk in cawnawk tha lomi nunphung tampi an um, cawnawk tha lo si ko hmang hna seh law, kan umnak hmunhma nih a ngeihmi nundan le phung hi cu, a theih le i fian cu kan hau tiah a chim. Abikin theih-fiannak nih kan pawngkam minung hna karlak, phunglelam karlak ah ningcang tein le hnangam deuh tein kan um kho lai tiah achim.\nJuly 2014 tiangah CCN nih seminar voi 9 tuah ai timhmi chungah voi hnih cu tlamtling ngaiin tuah asi cang. A voi thumnak Seminar tu cu, Sandnes khua ah tuah asi lai. Sandnes khua hi khua thum fonh in kanmah Chinmi hna nih krihfabuu an i pumhnak asi caah minung tamdeuh kan i fun kho hna lai i santlai thahnem chinchin asi lai tiah ruahchannak kan ngei.\nHi seminar tuahnak ah CCN nih phaisa tlamtling in a ngei lo nain, a rauh hlan ah Norway um Chin Krihfabuu hna sin ah bawmhnak hal ding zongin timhtuahnak ngeih asi. Cun pumpak in bawmh a lungthomi kan um ahcun bawmhnak peek khawh asi. Bawmhnak peek mi philhlonak ah lunglawmhnak roca zong tuah piak dingin ruah asi.\nSeminar tlamtling kho dingin hmunhma a kan ontu NCMC Krihfa buu unau nupa vialte hna le tawlreltu thawngzamhtu upa hna nan cungah lunglawmhnak chimcawklo kan ngei.\nPrevious Previous post: EU-Chin Football Championship Kong Meeting\nNext Next post: En person drept i bombeangrep i Myanmar


CNLD Thazaang Peknak Hla Van Siang Par Nih A Sakmi Cu A Mak Law Law (Video Thar) – Kawltu Team\nCNLD Thazaang Peknak Hla Van Siang Par Nih A Sakmi Cu A Mak Law Law (Video Thar)\n← COVID-19 zawtnak in a dam thiangmi nih Plasma bawmhnak pek dingin Myanmar ram hlasa minthang Myo Gyi nih forhfialnak a tuah.\nCNLD Thazaang Peknak Hla Van Siang Par Nih A Sakmi Cu A Mak Law Law (Video Thar). →


Pu Victor Biak Lian Thutpinak – Chin Community in Norway\nPu Victor Biak Lian Thutpinak\nNorway um Chinmi hna vawlei lei le biaknak lei kan i hruainak buu CCN le NCCF kawmh in Victor Biak Lian laksawng lawmhpinak ah rawldumtinak cu Oslo tuluk restaurant pakhat ah thla 10.11.2010 zanlei 18:00 ah kan ngei kho hna.\nLaksawng hmutu Pu Victor Biak Lian le laksawng peknak ah a rak telpi khomi hna a chungkhar hna cu; anupi le an fanu le pahnih, Hakha leiin ahringtu apa le Canada in anupi nulepa le anupi naunu tiin an si i nuam ngai in caan kan hmangti kho hna.\nKan program cu Pu Van Thang nih a tlaih i, CCN le NCCF lei in lunglawmhnak biachimnak, laksawng hmutu biarovuih chimnak,chungkhar lei lunglawmhnak chimnak le a kan telpi khomi hna upa hna nih lunglawmh biacahnak tiin kan ngei\nkhohna.Laksawng hmutu Pu Victor Biak Lian lunglawmhpinak ah CCN le NCCF nih lunglawmhnak roca ” Certificate of Appreciation ” pakhat zong lunglawm tein peknak le cohlannak kan tuah khawh.\nRawldumnak ah arak kan telpi kho mi hna cu; Chinland guardian thawngpang tialtu asimi Vaal Van Biak Thang, CCN chungtuan Pu Peter Sang Lian Thang, Pu Van Thang, Pu Bawk Thang, Mary Hram Sui, NCCF chungtuan Pu Aung Lin le Oslo area krihfa upa asimi hna Pu Thang Hlun, Pastor Khen Chum Bik, Baptist Union in integration pastor asimi Peter Ngaidam hna an si.\nPrevious Previous post: Ramdang Phaisa Kuatnak Lampi Thar\nNext Next post: Frivillighet Norge Zungpi ah CCN le NCCF


SAC ralhrang ruang ah kawlram mipi nih an herh cem mi cu dollar tamtuk in zuar a sicang e – Lai Lungrawn Post\nSAC ralhrang ruang ah kawlram mipi nih an herh cem mi cu dollar tamtuk in zuar a sicang e\nNawlngaihnak Lak Thla 5 Hnu Ah Telenor Company Cu Myanmar In A Chuak Cang Norway Telenor pehtlaihnak Company cu Myanmar ram ah riantuan in pehtlaihnak lei dihlak cu M1 Group Company ah zuar dingin a lungtling tiah Globenewsire nih a langhter. Telenor cu Myanmar ram ah ralhrang nih nawlngaihnak a lak ruangah a dirhmun a that lo caah le tulio boruak hoih in a Company cu Myanmar ram in chuahtak dingin biachahnak a ngei tiah an langhter.\nTelenor cu Myanmar ram chungah pehtlaihnak rian cu Dollar Nuai 105 in a zuar cang i,batmi Dollar Nuai 55 cu kumnga chungah pek dingin lungtlinnak an ngei.Telenor cu Myanmar ram chungah equity dihlak man hi American Dollar Nuai 600 asi i M1 Group nih Telenor equity dihlak a cawk caah rian pehzulh in kal pi asi ko lai the chin post.\nRev.Dr.Clifford Van Than a nupi biatak in a zaw ve cang mipi sin ah bawm kan i halh hna


SAC ralkap Duh-tatkyat Karenni GZ nih a nung in an tlaih – Onlinenungak\nSAC ralkap Duh-tatkyat Karenni GZ nih a nung in an tlaih\nOctober 2| Demoso ah Karenni Generation-Z (KGZ) nih SAC phu in Deputy Sergeant Thein Zaw cu a nung in an tlaih. Amah hi Shan Ramkulh, Taunggyi khua, Pehtlaihnak Ah-Sa-Ya 10 ah riantuan mi Thein Zaw (kum 37) a si i nihin October 2, Kayin Ramkulh Demoso Peng Konetha khua ah Karenni GZ nih a nung in an tlaih hi a si, tiah Mizzima nih a tial. Credit : The Hakha Times\nthawngpang dang : Ralhrang hna cu PDF -GanGaw le CNA nih an kah hna i ralhrang 30 an thi\nHriamngan hna he thazaang tampi hmang in raltu ding ah a rak ra mi ralhrang phu hna cu nizaan October 1 zing Suimilam 10 hrawng ah Gan Gaw – Kalay lam hmun pakhat ah PDF – Gan Gaw,CNA le pawngkam mizapi ralkap hna i bawm in bomb in kan puah hna tiah PDF – Gan Gaw nih a thanh.\nHi kahdohnak ah ralhrang 30 hrawng an thi i a hliam mi an tam tiah an langhter.Ralhrang lei in hriamngan hna in an kah hna nain mizapi ralkap lei inhliam mi um lo tein kan kir than ko tiah an thanh. Credit : thechinpost


Kum Saupi Inn Hlangcangmi Papek In Innhmun Pek Awk An Si; Minister Pu Sui Thio – THE CHINLAND POST\nKum Saupi Inn Hlangcangmi Papek In Innhmun Pek Awk An Si; Minister Pu Sui Thio\nSalai Elvis| 2018 January 23| Hakha khuachung innhmun thar samhmi ah kum saupi inn hlang i a um cangmi hna pawl hi papek deuh in innhmun pek awk an si ti a duhnak kong Chin ramkulh Lam le sul Minister Pu Sui Thio nih a chim.\n“Atu lio innhmun thar samhmi hi mizei bantuk dah thimfung kan zuhter hna lai timi kan ruahnak aa khat lo. Hi kongah tuanvo ngeitu hna nih an duh ningah cun Pastor te le nuhmei pawl deuh hi papek ding an duh. Pastor te zong cu kan upat tuk ve ko hna, nuhmei zong mirum an um ve cu mu. Papek ding ahcun inn a hlang tung i kum 40 te hna a um cangmi inn a ngei bak lo mi hna pawl kha thim i 176 hrawng an tlin ah cun thimfung zuhter than hi kanmah nih cun papek deuh ding ah kan duh. Asinain hi kong zong tutan Hluttaw meting ah kan ceih than te lai” tiah lam le sul Minister Pu Sui Thio nih TCP ah a chim.\nInnhmun zong thiamsang hna nih a ri an tah i phawt zamh ding an tawlrel liopi a si. Thlakhat hrawng cu an rau ve cang. Innhmun pakhat ah a bit kauh pe 60×80 hrawng in an tahpiak hna ti ka theih. Tutan ah innhmun a ting lomi zong innhmun samhding a tam lengluang ko rih caah pehzulh in samh than ding zong timhtuahnak kan ngei ko. Atu kan samhmi hi 36 square mille lawng a si rih 46.9 square mille kau in cunglei ah kan chimmi zong an kan lehcang nain kan sin ah ca a phan rih lo. Cu pinah Nawi tiva leikap Ngau Thu tlang lei zong ah inn 1000 tlum innhmun samhding zong timhtuahnak ngeih a si” tiah Minister Pu Sui Thio nih a biapeh ah a chimchap.\nTutan innhmun ekah 100 an samhmi chungah innhmun 170 tluk aa tlum lai i zeitikah dah thimfung an zuh lai mizei pawl dah papek in an zuhter hna lai timi cu a fiang rih lo. Hi ekah 100 pin ahhin tukum chung ah ekah 200 a kaumi innhmun samh chap ding zong timhtuahnak an ngei tiah theih a si. +++\nPrevious Hakha Sii-inn Ah Smile Train Foundation Nih Hmur Le Dang Tlek Minung 100 Alak In Operation An Tuahpiak Hna Lai\nNext Hakha Myomah Market Thar Sakmi Foundation An Hrawh; Zeiruang Ah?


Nu Pawl Thinlung Le Ziaza Hi An Hmur Zohnak In Theih Khawh A SI – Salai Kawltu\nNu Pawl Thinlung Le Ziaza Hi An Hmur Zohnak In Theih Khawh A SI\nKan Hmur Pungsan in nu pawl kan nuncan ziaza le kan thinlung hi a langhter khawh i theih khawh a si tiah hlathlai tu pawl nih an chim , A “chah” ngai mi hmur a ngei mi nungak tam deuh cu a thinlung vaivuan ngai mi an si.\nAn nih cu tlangval pawl thinlung hninhter a zuam mi an si fawn (Play Girls ) an si. Mah le mah a zum ngai mi an si fawn i zohdawh ngaimi umtu zia a thiam mi an si i, a har ngai mi thil tuah a duhkhun mi an si fawn. Duhnak lei ah an dl le nih care a duhtuk mi an si.\nA ” pan” ngaimi hmur a ngei mi nungak tam deuh cu harnak pek a thawng ngai mi an si nain nun ziattha a ngeimi an si ve. Zeithil poh tuah hlan ah ttha te ruah hmasa hnu ah a tuah mi an si. An nih cu lehrulhcham a hmang mi minung an si caah fahnak na pek cun fahnak an pek ve lai.\nDuhnak le nunnak hi ttha te a tuaktan thiam mi le a thleidan thiam mi an si, An nih cu na nuamhter hna a sicun an mah lei zong in romantic taktak in lehrulhnak an in pek ve lai . A tluangtlam ngaimi nunzia a ngeh mi an si\nA Cung lei hmur a chah mi le a tanglei hmur a panmi nungak hi an har ngai/an tlawm. An nih cu (tthu-san) khuaruahhar mi le a mak ngai mi thil pawl tuah a duh mi an si. Phundang ngaite a si mi le a mak ngai mi thil lawng an duh fawn, khuaruahnak tuah mi thil nih midang thinlung zong a lak khawh i a hninh khawh ve.\nCunglei hmur a panmi le a tanglei hmur a chah ngai mi nungak cu an romantic ning hi khuruahhar lei khi an si i ( ttit-sa )zumhawk tlak bak in khuasa mi an si fawn. Hi bantuk nungak he a duh kho mi tlangval cu mi vantha bak an si. A sinain in a thinlung a nem tuk mi an si i thilfa tete zong ah a ngeih chiat fawi mi an si.\nCredit: Shwemoon, Faiceunews\nNext Post:Laipa nih Tawttha nu kong Biazai Tawi te a Phuahmi Capo


R.I.P. US Ummi Pi Ṭial Tlem Nih Ruah Lo Piin Mual A Kan Liam Taak – Chin World News Evening\nR.I.P. US Ummi Pi Ṭial Tlem Nih Ruah Lo Piin Mual A Kan Liam Taak\nNulepa ulenau hna, Bawi Khrih ah kan dawtmi kan nu Mahhlawn nu Pi Tial Tlem (Rev. Dr. Edmund Za Bik nupi) cu takpum damlonak ( thin cancer) in caan sau nawn a kuah hnu ah nihin August 01, 2020 (Saturday) chun hnu 1:00pm ah sertu Pa Pathian sin ah a kan dinh taak cang. Pathian nih kum 70 chung hi vawlei nunnak a pek.\nTaantaakmi chungkhar, rualchan cingla le Khrihfabu caah thla kan campi hram u. Thutpinak le ruakthlahnak program kong ah a fiangmi zeihmanh a um rih lo. Tuzan asilole Thaizing ah kan rak thanh tthan te lai.\nThawngpang dang rak rel chih:Bawmhnak Check Kuat Kongah Democrats An Lung A Let. President Trump nih “US minung pakhat caah US$ 1200 le chungkhar minung 4 [ family of four ]caah bawmhnak check kuat dingah ready ka si nain, Democratic party hruaitu hna an duh than lo” tiah twitter ah a tial.\nDemocrats pawl nih coronavirus ruangah harnak a tongmi kong he a pehtlai lomi mirum pawl ngunkhuai tam deuh laaknak kong an chuahpi chih ruangah atu bantuk in lungtlinnak an ngeih khawh lomi a si” tiah senate Republican hruaitu McConell nih a chim. Asinain August thla 7 tiang khi Senate meeting a um rih lai caah mah hlan ah kap hnih hnatlaknak an ngei kho lai tiah zumh a si. Senate meting cu hmaizarh cacawn nikhat ni tiang an thawn caah mah karlak ah zeihmanh an tuah kho rih lai lo. Salai Lairamthang\nR.I.P. Hakhar Khuathar Ah Ummi Pi Dar Fam (80) (Pu Ral Uk Nu) Nih Mual A Kan Liam Tak


A Poi Taktak! Tlangcung Hriamtlai Anmah Le Anmah An Kap Than - Chin Eleven News\nA Poi Taktak! Tlangcung Hriamtlai Anmah Le Anmah An Kap Than\nAugust 11, 2021 Lianchin Thang Myanmar 0\nShan ram chaklei Choihmeh peng Panphiat khua le Pankuan ah RCSS/SSA le TNLA cu August 11 zinglei suimilam 11 hrawngah i kahnak a chuak tiah theih a si. Hi i kahnak ah Panphiat khua mipi inn,phungki inn hna cu hriam nih a khen ,khuami hliammi zong an um tiah theih a si.TCP\nRelchap: Mandalay ah kahdohnak a chuak, ralhrang phu lei in minung pakhat a thi Mandalay, Pyigyitakhun(ျပည္ႀကီးတံခြန္) peng (d)sangah a um mi venguk zung ah security a tuan mi ralhrang lei hriamtlai phu hna cu August 11,zinglei suimilam 6:00 hrawngah cycle pakhat cung in minung pahnih nih an kah caah ralhrang phu lei in hriamtlai minung pakhat cu a thi tiah theih a si.\n“Kahhnih kar ah kahnak a chuak, sau cu an rau lo, ralhrang minung pakhat cu a thi, mizaw phorhnak motor in an kal pi, hliam tuar mi zong an um kho men” tiah kahdohnak a chuah nak hmun a kiangkap ah a um mi pakhat nih a chim.\nKaphnih kar kahdohnak a chuah hnu ah nawlngeihnak la tu ralhrang phu lei in hriamtlai hna cu minung thazaang tampi he ra in a pawngkam hrawng ah an i helhum tiah theih a si.#Mizzima\nPalek Bawi Anmah Palek Nih Meithal In An Kah\nRalhrang Nih Nawlngeihnak An Lak Micu UN Nih Cohlang Awk A Tha Lo


Lai Tlangah Paa An I Ei Sual Ruangah Pafa Hna Nunnak A Liam - Mizo Journal\nLai Tlangah Paa An I Ei Sual Ruangah Pafa Hna Nunnak A Liam\nJune 17 ah Ngente khua mi Pu Pa Sut te chungkhar nih chunhrawl ah paa meh an i meh. A zaanlei zongah paa meh thiamthaim an i rinh. A thaizing ahcun fapa fangkhat an ngeih mi Pau Khan En (kum 9) cu a paw a fak. Chun ah apa Pa Sut (kum 40) zong a paw fak ve. Zaalei ah anu Cing San Nuam le ani Man San Cing (kum 18) zong an paw a fak ve.\nPaa an i eisualnak in Tedim siizung pi ah an kal pi hna i Pa Sut le a fapa cu siizung ah an nunnak a liam. An fapa hi June 22 ah a nunnak a liam i apa hi June 26 ah a nunnak a liam ve. An fapa ruak a thutpi khotu zong an rak um lo. Apa hmanh nih a thuhpi kho lo. Apa zong cu a nunnak a liam ve.\nA dang cu a tu tiang siizung chungah an um rih i an mitthli le an hnapduk he an i ciah ve. Pa Sut le Nu Nuam nih hin fapa fangkhat te an ngeihmi asi. An fanu hniang nih a hngakchiat lio in a rak thihtak cang hna.\nAnu le ani cu siizung ah an um rih. Siizung ah a um rihmi pahnih cu an dam ko lai. Caan raulo ah siizung in an chuak kho ko lai tiah siizung ah a umpi tu Pu Nang Za Eng nih achim.\nNgaihchia tuk a rak si nak cu an fapa te a thih ah a ruak cu Pu Nang Za Eng nih Tedim in Ngente khua ah a va thlah. A rak kir than zau i apa nih a zulh colh. Mah hnu in Pu Nang Za Eng i anupi nih a rak zulh colh ve hna. Ruak pathum bak a rak i tlai. A tang i ka langhtermi ahhin tling tein rel khawh asi. Source: NK Nang\nBe the first to comment on "Lai Tlangah Paa An I Ei Sual Ruangah Pafa Hna Nunnak A Liam"


Tuanbia tawi: Judson Siangbawi thih kum 170 a tling – THE CHINLAND POST\nTuanbia tawi: Judson Siangbawi thih kum 170 a tling\nSalai Tluangkipthang| 2020 April 12 – Kawlram ah Khrihfa zumhnak a rak luhpi hmasa bik tu American missionary Adoniram Judson cu a luan ciami kum 179 ah a thi. Nihin April 12 hi a thih camtuak ni a si.\nMitampi nih Saya Judson tiah an theih i, Kawlram ah missionary rian a tuanmi lak ah a phun dang ngaimi a si tiah an timi a si.\nAmah kum 25 a si, 1813 ah Kawlram ah a rak phan. Pathian thawngtha bia chim a thawk hlan ah, Kawlholh saupi a rak cawng.\nJudson nih a hmasa bik zumtu a hmuhmi hi Maung Naw a si, 1819 ah Tipilnak a rak pek. Cun, nu a pakhatnak Tipilnak a rak pekmi hi Ma Min Hla a rak si.\nPathian thawngtha bia chimmi pakhat a si lawng silo in, amah hi Burmese-English Dictionary, English-Burmese Dictionary le a pakhatnak Burmese grammar cauk a chuah hmasa bik tu a si.\nCun, “Bible ca kha mirangca in Kawlca ah a rak let hmasa tu zong a si, amah nih Kawlram ah Baptist a rak dirh hmasa bik” tiah tuanbia chung ah hmuh a si.\nPathian riantuan in Kawlram a rak um phan in a um lio ahhin, harnak phunkip a rak tong. A hlei khun in, a voikhat nak Anglo-Burmese War timi Mirang le Kawl an rak i doh hmasa lio ahhin, Uktu nih mi ngiathlaitu (spy) an rak ruah ruang ah Ava khua (atu Inwa) ah kum khat chung thong an rak thlak.\nAdoniram & Ann Judson. Photo: Frontline Fellowship\nJudson nih a voikhatnak ral daihtertu a si tiah ruahmi Mirang le Kawl biakamnak cahren “Treaty of Yandabo” cu a rak leh.\nA nunnak hi Pathian caah aa pemi a si. Missionary rian le a dangdang rian a tuannak ah a mit a rawh lawng silo in, luhfah zawtnak a rak ngei.\nCucaah, Sibawi nih thlopbul ding ah kal ding in ruahnak an pek bang in, April 12, 1850 ah Rili in a rak i thawh. Kum 61 a rak simi Judson cu America kal ding ah a thawh nain, Tilawng cung ah a nunak a liam. Amah nih a rak chim bang in, vawlei ah a ruak vuilo in Bengal Rili cung ah a ruak vui a si.\nCucu, nihin hi a thih kum 170 a tlin ni a si. Nihin ah vawlei ah a thlan hmuh awk a um lo nain, a nunnak le a tuah sernak thawng in Kawlram ah Baptist cu thawng ngai in a dir.\nKawlram ah sianghleirun tha bik tiah nihin ah kan i uang ngaimi Yangon University hi, Judson College tiah rak thawkmi a si. Nihin ni tiang University campus chung ah Judson Church tiah biakinn zong a um ko rih.\nPathian riantuantu pakhat lawng silo in, Kawl miphun nih Judson cu Kawl miphun “Caholh” ah kan pa tiah min an pek.\nPrevious Sami in Paletwa ah eidin phanhpi ding an i zuam cuahmah\nNext Hlasa minthang Myo Gyi Covid-19 zawtnak ngei; David Lah taza an cuai


Franklin Graham Nih President Trump A Dirkamh Nak Kong A Langhter – Chin 11 News\nFranklin Graham Nih President Trump A Dirkamh Nak Kong A Langhter\nSandah piahtu hna nih an khanghmi, St.John Church ah President Donald Trump a kal i bible a put ruangah micheu khat nih an soisel nain Evangelist minthang Franklin Graham nih President Donald Trump cu a dirkamh colh. Franklin nih a Facebook ah a tialmi cu, “President pakhat nih biakinn ah bible a ken i, a kha thil sual a si lo, kan i lawmh dingtu a si. Pathian bia lawnglawng hi mi vialte ca le kan ram US caah ruahchannak a umter tu a si. Atu kan tonmi buaibainak hi thlarau le ziaza lei in kan chambau ruangah a si. Mah vialte a thleng khotu cu Pathian bia bible lawnglawng a si.\n“Pathian ka zum a timi cheukhat hna le media cheukhat hna nih Kan President pakhat nih baiak inn ah kal in bible a kenmi an soisel ka hmuh tik ah ka zumh kho hrimhrim lo, ka khuaruah lei a har. Soisel cu chim lo, an thangthat i an lawmh dingtu a si. Soiselnak in thla tu an cam piak deuh ding a si. Churh hruaitu hna nih an sawm than i, atu bantuk kan ram nih fahnak a ton lio caan ah kan ram tha tein a huai khawnak dingah thla an cam piak dingtu a si.\nKhirhfabu kip in Pastor vialte, ram hruaitu vialte nawl kan duhmi hna cu kan kut i tlai hna usih law kan thinlung dihlak in kan ram caah thlacam ti hna usih. Pathian nih kan ram hruaitu vialte, kan khuabawi vialte, kan govenor vialte, a kan vengtu palek vialte, ram hruai thiamnak pe hna seh. Pathian bia pakhat lawnglawng hi kan ruachannak le kan damnak a si. Atang lei bible cacang te hi nizan FB ah a tial chihmi a si.\n“Pathian bia cu a nung i a ṭhawng. Kap hnih har vainam nakin a haar deuh. Hlang lak in a cheu khawh, nunnak le thlarau an i tonnak tiang, hliahcang le thlik an i tonnak tiang a cheu khawh. Minung lungthin duhnak le ruahnak vialte kha a hngalh dih. [ Hebrew. 4: 12 ]\nFranklin Graham cu Billy Graham fapa a si.\n[ A dikdiar in lehmi a si lo, a tawifiannak tu in lehmi a si. A dikdiar rel duhmi nih cun a FB ah rel khawh a si. ]


NA REM LO RUANGAH NA PENGTLANG HRIAMTLAI NA TTANH KHA PALH ASI – The Chinlung Post\nSeptember 6, 2021 admin Knowledge 0\nCNA/F na rak rem lo ruangah na pengtlang hriamtlai ttanhtuk kha palh asi. CDFs le CNA/F hi interview kan ngaih tawn tikah CDFs le CNA/F cu kan I khat/lo ko dahkaw tiah an pahnih hmurka chuak a si deuh peng ko. CNF hi ramkip nih dirpi cio si. Nain micheu zeimawte lungput bel ruah ah sia a rem kho hrim lo. Aa khat ko mi kha CNF na rak remlo ruangah na khua le peng CDF rumro dirpi kha palh khua iruah sualmi asi.\nMah cu hihi si, CNF arem lo nih CNF ka rem lo tiah chimphuang duh loin heh tiah mah peng/khua CDFs lei ttanh rumro phun in aa la mi kan um len hi apoi taktakmi le ruah palh mi cawlcanghnak a si.Kum 70 chung raltu cangmi le hriamnam aa khonmi ralhrang,vawleicung ram tampi ralkap thazaang le hriamnam ngei cuaithlainak ah ralhrang hi 34 nak aha dirmi asi.Asian ah rlahriamnak thazaang ngei cem si tiah ASIAN ram lei cuaithlai tu USA pa nih a chim kha zapi theih si.\nCucaah hi SAC ralhrang hi Aittek chawlkawn phun in kan va kawn hna lai tiah ruah meimei lo ding si.Ciamciam tein timh le tuk haumi,raltuk lee he kawlram ramkhel leiah theihnak kaumi hna luzik ah kan chiah hmasa aherhtuk.Mah lo cun kan ichuah sual lai.Raltuk tikah mah himnak abiapi cem bang,I chuaksual loding khaa biapi tukmi si caah ngakhur cia surcheh phunin fawi talek in ruah lo biapi.\nNa pengtlang le khua min in tei meimei dingmi ral an silo,Cunglei in hruaitu ttha le felfai te he cawlcangh haumi ral kan tu kan do tihi philh hna hlah usih. Mah khua le peng CDFs kha dirpi ding siko,nain a cunglei ka chimcia bang khan cun khurkhuaruah le tuaktan lo deuh kan hau. Chiandeuh thongkhat kha an hruaitu/support a dik lo cun Uico tlukah an ichuah,Uico thongkhat kha an hruaitu/support adik le tthat cun Chiandeih thongkhat nakin an tthawng deuh.\nCucaah faktuk in ka dirpi mi nih hin zeitiang dah kar ahlan khawh te lai ti tuak hau.Faktuk in kan dirpi mi hi a dirpi ning kan ipalh cun zei huaha lo ah chuah afawite.Na peng le khua dirhmi ralkap an temhmai,na tangka heu rih/mannei lo ah aa chuah kho rih. Cucaah ahmasa cem le luzik ah kan chiah peng dingmi cu CNA/F hi an si tikha philh lo a hau.Atu kawlram/Chinram kan boruak pi ahhin,rak remlo mi zong komh le rem caan,aa rak ihua mi zong huat ti loding,zeitin dah Asian ramah atthanwg bik SAC ral pi hi kan tei khawh lai timi kha number one ah ruah caan si. Credit: Chinland 7 post.


President Trump Team Pawl Nih Porn Star Nu pakhat Cu Daite Um Ding Ah $130,000 An Pek – Lai Holh News\nPresident Trump Team Pawl Nih Porn Star Nu pakhat Cu Daite Um Ding Ah $130,000 An Pek\nPresident Donald Trump cu porn video a thla tawnmi nu he a rak phohpiannak kong cu The Wall Street Joural nih an phuan piak. A tulio a nupi Melania he an i umh hnu 2006 kum ah dawhcah lo movie star a simi Stephanie Clifford a sualpi an ti.\nNikum thimnak lio ah khan Stephanie Clifford nih thil sining dik phuan a timh. Asinain Trump a campaign team pawl nih dai tein um rih ding ah $130,000 an pek. Cu caah Stephanie Clifford zong nih ka holh lai lo tiah bia a kamh hna ve hna i a zulh.\nWhite House rian tuantu nih Stephanie Clifford he an thawngpang hi cu a dik lomi a si tiah President Trump nih thimnak hlan tein a chim lengmang cangmi a si tiah .\nStephanie Clifford cu porn video ah minthang ngai a si. Sex movie zong tampi a thla cang. 2006 July thla Lake Tahoe ah an rak i tong ti a si. President Trum nih chim ve mi cu sex kong he peh tlai in nupawl nih ka kong an chimmi hi li longte a si a ti ve.


Kalaymyo Sizungpi ‘Quarantine’ nak ah Thla 9 Ngakchia A Thi – THE CHINLAND POST\nKalaymyo Sizungpi ‘Quarantine’ nak ah Thla 9 Ngakchia A Thi\nSalai Bawi Lian Sang | TCP-Kalay| 2020 September 17 – Kalaymyo Sizungpi Covid-19 runvennak ‘Quarantine Center’ ah Shan ramkulh in a rak tlungmi chungkhar in Lai ngakchia thla 9 nute a thi tiah kan theih.\nKalaymyo Sizungpi ah a thimi ngakchia kong he pehtlai in, “a thimi Elizabeth hi thla 9 lawng a si rih. Shan ramkulh, Muse in a pa nih a rak tlunpi mi a si. Ngakchia nute hi thla tlinglo in a chuakmi cu a si” tiah tawlreltu sin in theih a si.\nA thimi ngakchia a nu hi Palaung (Shan) miphun le hringtu a pa, Pu Van Bawi Uk (Khampat Khuami) hna i an fanu a si. An umnak Shan ramkulh ah hringtu a nu nih a kaltak hna caah le a fanu te dam lo ruang ah Muse khua in Kalaymyo ah an pafa in an hung kir hi a si.\nCovid-19 zawtnak runvennak caah tiah tlungkalmi zohkhennak Kalaymyo Sizungpi ‘Quarantine Center’ ah ni 21 an chiah hna.\nHi kong ah, “Covid-19 zawtnak hrik ‘Swab Test’ lak in an check hna tik ah an pafa in zawtnak an hmu hna lo (negative) an si” tiah Carson Baptist Church Pastor Thawng Hup nih Chinland Post ah a chim.\nAsinain, Pastor Thawng Hup nih cun, a thimi thla 9 ngakchia nute hi Covid-19 zawtnak rungrul an hmu lo nain, Pneumonia (nimunia) zawtnak a ngei caah sizung ah an um chap. Thla 9 ngakchia nu Elizabeth cu Oxygen thli pek in zeimawcan a um hnu ah 2020 September 16 ah a nunnak a liam” tiah a chimchap.\nNihin, September 17 zaanlei ah a ruak an vui beh lai tiah theih a si.#\nPrevious Chin State Mipi Phaisa Kong ah Mipi Teltumnak A Niam Hleiah Budget Information Lak A Har\nNext Paletwa Peng Ah Rakhine Mi Thilphur 41 An Tlaih Hna


Good News: Ralhrangbu Nih Falam Peng Khrihfa Biakinn 300 Fai Caah Bawmhnak Tam Taktak An Pek Hna – Chin World News Evening\nGood News: Ralhrangbu Nih Falam Peng Khrihfa Biakinn 300 Fai Caah Bawmhnak Tam Taktak An Pek Hna\nSeptember 5, 2021 September 5, 2021 Salai Van Myanmar News\nFalam peng krihfa biakinn 300 fai caah SAC ralhrang nih bawmhnak an pek hna Chin state SAC nih Falam pengchung ummi Biaknak saya pastor le RC father hna bawmhnak pekchannak cu September ni 5/2021 sml 2pm tlukah General Administration Department hall ah an tuah tiah theih a si. Hi thawngpang hi alinsa bak cang hih!\nA hmasa bikah Falam District Administration haotu U Saw Tun Win nih biachimnak a tuah hmasa hnuah zung-uk le chungttuan hna nih Falam peng Krihfa biakinn 317 chung in RC father te, pastors hna minung 249 sinah fang dip 63, chiti cuai 123,Mask bawm 20,Handgel dur 20,a dih lakman ah Ks 4482000 cu SAC cozah nih Krihfa biaknak hruaitu hna sinah an pekchanh tiah theih a si.\nMah dih cun RC father Franciss nih lawmhnak bia a chim hnuah Rev San te nih thlacam upnak a tuah. Mah pinah phungki sianginn hna caah bawmhchanh peknak an tuah chap hna tiah theih a si.Krihfa biakinn 317 chungah Father le pastors minung 249 caah Ks 4million fai/a dihlak fonah 301 caah ks 5million cu pekchap le bawmh rih ding si lai tiah Falam distric news nihcun a thanh.\nThawngdang Chin ramkulh ah biaknak lei hruaitu pawl cu ralhrang nih 18000 bawmh ding ah min cazin pek dingin ca an kuat hna Nawl ngeih nak la ralhrang nih Chin ramkulh ah Khrihfa biakinn an hrawh hnu, Khrihfa Pastor pawl le Buddhist phungki pawl,cu pakhat ah 18000 bawmhding in cazin i pek ding ah September 4 ah ca an kuat hna tiah theih asi.\nBraking News: Ralkap Gangaww An Phan Cang Ralhrang Nih Raltuknak An Thawk Cang Caah Rak i Ralring Cang Uh!\nAbiapi Tuk Mi: Kawl Ram Mipi Vialte Khah CDF Nih Aherh Taktak Mi Ralrin Nak Thawng An Thanh


A poi tuk ee!!! Chinpa a tlau mi cu a tu tiang a um nak thei a si ti lo\nA poi tuk hrinhrang ee!! Zumtu hna fakpi in thlacam bawm hna u si. Kan unau a si mi Salai Cung Ro Thang kum 20 a si lio mi, A khua Angteng, Kalyamyo cu China ah rian ttuan ding in a kal i, China ah rian a ttuan.\nNatein December 13.2019 ah a rian ttuannak boss pa nih motor in a phur i a va hlawn. atu tiang a umnak hmun thei a si ti lo. A hawi le chim ning ah cun Fu Gien le Pei San karlakah a um lai tiah an zum\nChina ah um Chinmi vialte mah pa kong hi cozah thawngpang in maw mah le umnnak hmun in a kawng dothlatnak tuah ding in zaangfah kan nih hawl hna. Tu hi Yangon China Embassy cu theiter a si cang i, atu tiang zeihman thawngpang thei ding a um lo. A chungkhar an lungrethei tuk cang. Source- Chin Special Media.\nBe the first to comment on "A poi tuk ee!!! Chinpa a tlau mi cu a tu tiang a um nak thei a si ti lo"


America Journalist Danny Fenster Nih Alu Chin Sente Aphawih Sianglonak Kong Achim – Chintanbo\nNovember 18, 2021 admin WORLD NEWS 0\nAmerican journalist pakhat si mi Danny Fenster cu ralhrang phu nih thong kum-11 thlak dingin biakhiahnak a tuah tiah a sihni simi U Tan Zaw Awng nih fehternak an rak tuah. American journalist pakhat si mi Danny Fenster cu hramhram nawlngeihnak la tu ralhrang phu hna tazacuai nak zung(court)nih thong kum 11 thlak ding in bia anrak khiah.\nNovember 12, ni ah ralhrang phu hna taza cuainak zung nih kum-11 thong thlak ding in biakhiahnak a tuah hi a si. American journalist pakhat asi mi Danny Fenster hi tiin thongthlak ding taza an cuai nak aruang cu ram muichiat tertu, visa zulhphung buarnak, hramhram dohnak u-pa-di, phungninglo phu hna he pehtlaihnak a tuah ti in ralhrang phu hna nih taza an cuainak hi a si.\nHi an tlaih chung vialte cu Myanmar ramchung in thongin minthan Insein thong ah an thlak i, thong thlak ding ni aphak lai te ah thong inn in an chuah. Cun zeitik hmanh ah kawlram chung lutkho ti lo ding in an tuah. Danny Fenster nih hin Myanmar thonginn in chuah mi airport in vanlawng chung in US ram aphanh tiah alu chin asen mi te cu phawih bal lo tein aa chin pen. Hi luchin sente aachin peng nak aruang cu Insein thong atlak lio i khankhat chung um tti mi ahawipa nih apek mi asi caah cu ahawipa philhlonak le Myanmar ramchung i arian tuan tti hawi philhlonak caah aachin peng mi asi tiah theih asi.


TTIHNUNG SI KO, IRAN NIH TUKSUM IN US LEHNAK ATUAH CANG – The Chinlung Post\nIran nih US cu ttihnung ngaingai in lehnak atuah ve cang. Iran cozah chimnak ngeitu Ali Rabiei nih atimi cu Iran nih hin amah adohtu pawl hna tukdohnak cu fakpi lehrulh an si lai i, hmih dih le asiloah tei lo cun a zuah hna lai lo tiah a chim. Nikhat ni ah Donald Trump nih Iran tthuat dingin timhlamhnak angei tiah thawngzamhnak nih an langhtermi cungah atubantuk in Iran nih lehnak an tuah hi asi.\nPentagon nih an timi cu Donald Trump nawlpeknak bantukin Iran nih hin Nuclear kong zulhphung lonh in thiltuah aitim tiah IAEA nih thanhnak an tuah hnu ah Iran tthuatning cang cu White House ah ruahnakpetu hna he chimcaihnak an ngei. Zeitindah timhlamhning asi timi cu thanh rih asi lo nain cunglei maw asiloah Cruise missile in dah, Cun Cyber-Warfares hmangin Iran Satelite/internet system hrawh, timi theih asi rih lo.\nHi konghe pehtlaiin Reuters thawngzamhnak nih alanghterning ahcun Donald Trump nih Iran phomhning lam vialte cu a chimh cang hna. Asinain Trump ruahnak petu hna nih Middle East hrawngah dirhmun chia achuak khomi asi caah tiah Donald Trump cu an thloh tiah an chim. Iran hi a fah khawh chung faak in hrem le dantat aa tim tiah an chim.\nAliamcia kum 2017 ah khan US le Israel i bawm in Computer Virus phunkhat Stuxnet timi hmangin Iran Nuclear Centrifuges cu an rak tthuat i, Computer zeimzawtzat an rak hawh cang. Cun tukum July thla zongah Iran Nuclear Plants umnak, Natanz ah a ummi tthenkhat zong arak kaang rih. Asinain an rak phalh khawh manh, Hi lio caan Israel thiltuahmi asi tiah an rak ti nain arak i pheh ti asi.\nTutan thimnak Joe Biden president achuah asi ahcun Trump nih Iran Nuclear deal achuahtak mi hi a nunter tthan lai tiah an chim. Iran nuclear bomb sertimhnak kongah hin Middle East kulh ah Iran an ral nganbik asimi Saudi Arabia nih an ti vemi cu Iran nih Nuclear serm atimh mi khap khawh asi lo ahcun kanmah zong nih Nuclear bomb kan ser ve lai tiah fiang ko in an chim ve.\nIran nuclear Deal konghe pehtlaiin Israel PM Benjamin Netanyahu nih ati vemi cu Joe Biden hi minute 20 chung kan i chawn cang i, thil attha ko tiah a chim. Cun Iran Foreign Minister Mohammed Javed Zariff nih ati vemi cu Iran Nuclear Deal hi Joe Biden nih a nunter tthan asi ahcun Iran cu innka kaupi in kan on i zeitik caan paoh ready in i chawnh khawh peng asi ko tiah a rak chim ve cang.\nIran mi ka si ahcun hnangamtein ka um kho ti lai lo. Iran nih Nuclear hriamnam atuah peng ko asi ahcun US nih hin ralkap thaazang in a tthuat khawh i, Cu asilo zongah vawlei cung ramdang in an tthuat khawh mi asi tiah Israel Energy Minister Yuval Steinitz nih a chim ve. Hi konghe pehtlaiin Iran cozah thawnghthanhtu Al Rabiei nih lehnak atuahmi cu Israel nih hibantuk a chimmi hi thinlung tukdohnak asi.\nKeimah ka hmuhning ahcun US nih hin vawlecung thlanphannak siseh Middle East kulh ah derthawmnak atuah lai hi ka zum lo tiah a ti ve. Iran nuclear bomb tuah timhmi kongah biatak tein a duhlomi chungah aitel mi abiapi asimi Israel le US hi an si hna. Pehzulh in akalpi ko asi ahcun Iran le US hi an i phomh te ko lai tihi zumh a si.\nWOW, DONALD TRUMP NIH AA LAWMHNAK FIANGPUP IN A PHUAN CANG


Ramkhel – TCN\nHome / Ramkhel\nTrump: US Caah Thim Ka Si, Vawlei Pi President Ka Si Lo\nAugust 18, 2019 Laiholh Thawng0 commentsRamkhel\nTrump: US President lawng ka si, vawlei pi President ka si lo Tutan US President Donald Trump biachim cu minung tampi nih an uar ngai ko nain minung tampi nih a uar lo ngaimi an um ve. President Donal Trump nih a chimmi cu: I was elected President of United State. I am not President of …. Read More\nKawl Ralkap Nih Ralram Ah An Hman Pengmi Arbawm Thil Phurhnak\nKawl ralkap nih ralram an kal poh ah Rua in tahmi Bawmpi khi an i ken peng hnga? Kawl cozah ralkap hi a ziah an rum tuk ko tung ah zei ruangah an thilri hi a thancho khawh bak hnga lo tiah ruah a fawite mi a si. Ral ram an kal poh ah Rua …. Read More\nMahhi Hla Hi Ralkap Le Hriamtlai Nih Rak Ngai Ve Hna Sehlaw An Lung A Tha Hrim Lai Lo\nMahhi hla te hi Kawl ralkap le hriamtlai pawl nih rak ngai ve hna sehlaw an thinlung a tongh ve ko hnga ee Myanmar ramchung ral hi kum 70 tluk deng kan kal cang i mahhi chung ah minung tamtuk an nunnak a rak liam. 1988 le 1990 hna le bang ah khan cun Kawlram …. Read More\nChunlai Ah Ni A Tla ( The Sunset At Noon )\nAugust 17, 2019 Laiholh Thawng0 commentsRamkhel\nCHUN LAI AH NI A TLA ( The Sunset At Noon) Ka Pi Na Rak Kan Daw Taktak Lo Ee KA PI kan in zumh tluk le kan in bochan tluk in na rak kan daw taktak rua lo hlah maw. Na ca ahcun thih ngamh in pei kan cal ah, Awtaw puansen kan i …. Read More\nUS President Trump Piangthar A Sinak Le Laimi Tanhnak A Herhnak – 6 ( Salai Lairam Thang\nAugust 16, 2019 Laiholh Thawng0 commentsRamkhel\nUS President Trump piangthar a sinak le Laimi nih tanh a herhnak a ruang 5 halmi ah Salai Lairam Thang nih comment Pa 5 na ti nain keimah nih pa 6 te lawng in ka van tial lai. 1. Thil dik a ttanh, Raltha tein a dikmi a chim ngam i, raltha tein a dikmi a tuah …. Read More\nAccept or Deny Dictatorship a cohlan mi si cu aho hman nih duh ding a si lo nain dictatorship kum 60-70 tiang kawlram uknak ah a nung peng mi hi cu mipi nih cohlan lo ahcun hi zat kum hi dictator uk nak in hruai kho a si ti hnga lo. Kum 60-70 chung ralkap …. Read More\nPu No Than Kap: Kum 2020 Thimnak Ah CNLD Nih Teinak Kan Hmuh Lai\nJuly 22, 2019 Laiholh Thawng0 commentsRamkhel\nKawlram kum 2020 thimnak ah CNLD nih teinak kan hmuh lai. Kum 2020 thimnak cu kan naih pah zuahmah cang. A tu te hin i timhtuah i mizei dah vote kan pek lai tiah i ruah a hau cang. Kum 2020 thimnak ah CLND in Pu No Than Kap nih kanmah nih teinak kan hmuh …. Read More\nJuly 15, 2019 Laiholh Thawng0 commentsRamkhel\nCNF caah bawmhnak $12,000 a pe tu Pu Ngun Tling, CNA ralkap hlun Pu Nguncunglian Hrangtlung le Pu Vanceuuk Khenglawt le tiah lunch kan ei tti. An 3 in kan Chin miphun nih bochan mi kan pa le an si. Kum sau nawn i tawn lo hnu ah Indianapolis khua i a nai te ah …. Read More\nIndia Tapung Kan Doh Hna! Salai Ceu Bik Thawng\nJuly 8, 2019 July 8, 2019 Laiholh Thawng0 commentsRamkhel\nIndia Tapung pawl kan doh hna! Thlanglei ah AA nih kan miphun bel taw an pemh bang cunglei ah India/Kathe tapung pawl nih kan miphun bel chin an den cuahmah ve. Tonzang le Tamu ah hmun an khuar i inntek Chin mipi kha hnahnawhnak phunkip an kan pek (Khampat, Kalay zongah an um). Tamu khua …. Read More


Zei nih dah Dothlennak Teinak le Sunghnak a chuahpi khawh? – The Cherry Par\nZei nih dah Dothlennak Teinak le Sunghnak a chuahpi khawh?\nCozah zung lawng siloin Private sector hi nihin dothlennak ah an rak biapi ve taktak. Ban staff pawl CDM an tuah caah ban an khar zong a si pin ah atu ah ATM hmanh hman khawh lo tiang a phan ko cang. Ban an On ahcun mipi nih phaisa an chuah lai i ban pawl an cim an rawk lai. Ban a rawh ahcun Mipi ca zong Ralkap ca zong ah harnak ngan taktak a chuahpi lai. Cu bantuk ah zei theory hmanh zong a um lo cozah nih policy zong a ngei lo. Rawk seh law zeidah a cang lai? Timi tu hi ruah a herh.\nBoxing le Karate te hna ahcun mi tei laak in thongh duh ahcun mah zong faklak in i thonghter hmasa ve a hau i, fah tih ahcun teinak hmuh khawh a si lo. Ralkap pawl nih ral teinak ah (kaphnih lei nih tei a har lio ah) thazaang pechantu thil (resources) tam deuh a ngei mi nih tlawn deuh a ngeimi tei timi an buhha-maneuver attrition warfare an ngei ve. Crd# An nih ralkap cu kum saupi sipuazi phun tampi Upaing min in an tuah tik ah an hnga a ngam men ko lai nain cozah tunmerter nak taktak ahcun ban an On a hau hrimhrim ve ti an thei.\n2011 lio i Egypt dothlennak lio ah khan Columbia professor pa Prof. S. Schama nih cozah teinak ahcun ban hi a biapi tuk i ban hi phih hrimhrim a hau ti a si. “Dothlennak Teinak caah a herhmi hriam” timi cauk ah teinak hmuh khawhnak ding ah Stock Exchange zong hi phih a hau. Cu lio ah ban pawl an on ahcun cozah a nung khawhnak ding ah bawmh chan a si a ti.\nAtu lio Ralkap caah Harnak Ngan bik 10; 1. Rampi sipuazi A rawk, 2. Ralkap ngeimi sipuazi vialte Social punishment (SP) an ton..an zuar kho tilo tch..ah Myanmar beer.. (SP hi mipi kut ah a um), 3. Ramchung Mipi cawlcaanghnak a zual chinchin, 4. CDM a thawng chinchin, 5. Private sector pawl nih ralkap he fonh in sipuazi an tuah ti/ngam lo.\n6. Developing Partner ti mi kan ram thangchonak i a rak bawmh pawl he an i hawikomh kho ti lo (ADB, World bank nih bawmhnak phaisa a phih dih), 7. ASEAN ram cheu khat nih kawl ralkap bu an bom lo, 8. Foreign Reserve fund -ramleng chiahmi phaisa vialte an tlaih piak dih, 9. Ram pumpi nih Federal phung lawng an duh cang, 10. Tlangcung Hriam tlai pawl ral an tho -Hriam tlaih dothlennak an thawk.\nHi phung 10 hi ralkap nih atu lio a tei khawh lo mi an si cang. Hi hi tuan ah a khamh khawh lo ahcun ralkap an sung cang lai. Teinak zubui mei can lawng a duh cang! Credit: Dr. Sui Hingz\n← Melbourne Chin Church nih AUS $100,000(Aus $ Singkhat) CDM hawidawt caah a pekchanhmi cungah lawmhnak mitthli a luang\nThantlang Khuami Duh Hmung Nih RM. 1500 CNF/A Caah A Hlut →


Pathian Thawnnak Ri Khiah Hlah! - A VEL IN KHAMH KAN SI\nPATHIAN RI NA KHIAHPIAK MAW?\nI Korin 1:27, “Vawlei nih zeihmanhah a rel lomi thil Pathian nih a thim thengnak cu, mifim mi kha an ningzak seh tinak caah asi I vawlei nih a der tiah a timi thil a thim thengnak cu mithawng mi le thil ti khomi hna kha an ningzak seh ti caah asi.”\nMi tampi nih, “Pathian nih a ka hman khawh lai tiah ka zum lo,” tiah kan ti tawn. Pathian kan dehcawh, zei kan rel lo a si lawng siloin, a thil ti khawhnak ri kan khiahpiak (Limit) asi. Cun, “A tha! Sikun ah cun ka hmang seh, ka sining kel te le ka si tawnning tein, Pathian rian cu ka tuan kun lai,” kan ti. Mah lungput cu ngolding asi. Zeicahtiah Pathian nih a hlan na si tawnning kel in hman an duh lo. Zaanraan dirhmun ah a dirmi nangmah kha sawm in, zaanraan nih banh khawh lo mi, Thil lianngan tuahnak ah Bawipa nih hman an duh. Hitihin Pathian nih minung hi hman a kan duh ning asi. Hlan zongah a rak hman tawn hna. Gideon, Deborah, Samuel, Nuhmeinu Ruth, tukhal ngakchia David, Ngaktah Esther. Ngunkhuai khawltu Matthai tbk.. hna zong an dirhmun in a cawi hna I khuaruahhar in Bawipa nih a hman ko hna. Cornelius cu Zumlotu, Thonguk Bawi; zumtu thong a thla cuahmah mi ralkap chungtel asi nain, Gentile miphun lakah a piangthar hmasabik ah ruahmi ah a cang; Khrihfabu hremtu pa Paul; Jesuh a hlawtu pa Peter, John Mark, Jesuh zamtak tu pa hna vialte hi philh hna hlah. Bawipa nih an dirhmun in a cawi hna i khuaruahhar in a hman ko hna.\nNangmah sining kha a si lo. Zeitluk minthang na si kha a biapi lo; Na zumhnak tu a biapi. Na ngeihchiah le na rumnak a si lo. Pathian he nan I pehtlaihnak tu asi. Na thil ti khawhnak asi lo, Bawipa caah timhcia na si maw si lo titu kha asi. Hohedah nan i hngalh kha a biapi lo, an Ngeitu pa a ho asi tu kha a biapi mi an si.\nBawipa caah mi zei na si kha a biapi lo, zumhnak le duhnak he a fekmi pehtlaihnak he na fuh ahcun na ruah khawh mi lengin an hmang khotu Pathian asi. Bawipa nih a ka hmang kho lai lo tiah, Bawipa thil ti khawhnak kha ri khiah piak in thut sawhsawh ding kan si lo. Sunparnak caah ka hmang ve tiah a mah fuh law an hman hrimhrim lai.


Thawngpang chiah:Trump le a chunkhar ngeichiat nak nganpi an tong aih’Thlacam bawm cio hna u sih. – Lai Lungrawn Post\nThawngpang chiah:Trump le a chunkhar ngeichiat nak nganpi an tong aih’Thlacam bawm cio hna u sih.\nTutan kan thawngpang cu ngeichiat ngai asi ko a pa nih thihding teinak hmuh nakding ah rian a tuan cuahmah lio ah a fapa mah bantuk a van zawt hi cu mu.Donald Trump Fapa Covid19 Positive A Si Mipi lak chuah tikah hmaihuh tuah a duh lo i mibu a hrial lomi Republican chungtel rian pipa tlaimi tam ngai Covid19 an i chonh hna. Cu lakah Donald Trump fapa zong aa tel.Tutan thimnak hna ah a pa caah a buaithlak ngai lai tizong in mipi nih ruahnak an ngei mah ca a tial tuhi teirial catial tu an si an thawngpang ka lak chawm mi asi.\nDonald Trump jr., tu zarh thawkka ah khan Coronavirus Positive a si caah atu hi amah dang tein a um (quarantine) tiah Bloomberg journalist Jennifer Jacobs nih Twitter ah a ttial. Mah cucu Trump te chungkhar he aa naihniammi pathum sin in a theihmi a si. Jacobs hi October ah khan Trump ruahnak petu nu Hooe Hicks Positive a simi a rak phuang hmasatu kha a si.\nRelchap khawh asi:Tuzing tiang ah Trump a tanh tu pawl caah cun ngeichia ngaingai a si cang ko’Electroral vote tuzing ta kan zoh than tikah Joe Biden nih Donald Trump cu’306 in a tei rih ko hi Biden nih 360 a hmuh ri i Trump nih 232 lawng a hmuh Donald Trump caah cun ruachan nak a van tlawm ngai cang ko tuzing tiang kan thawng theih mi ah cun.\nBreaking News:USA ah meithel kahnak a chuak’Minung pa8 hliam an tuar cang hi.\nTrump cu:Billy Graham fapa’Franklin Graham nih a van bawmh cang hi’A caah thawngpang tha bak asi cang.


A Poi Taktak: Kawl Ralkap Vanlawng nih Chin mi Akahthah Sual Hna – Chin World News Evening\nKawl Ralkap Vanlawng nih Chin mi Akahthat Sual hna. Nihin 5th March 2020 ah, Chinram, Paletwa, Pi Vung Khua pawng ah Kawl Ralkap nih AA cu Jet Vanlawng bakin a kah hna. Khuami (2) a kahthat sual hna i (2) hma fak tak in an pu. Ahnu ah hma pu mi (1) cu a thi. Ko Aa Lung ti asi. Sii zung an kel pi lio ah Lam tanṭin ah a nunnak a liam.\nInn (3) ciam lak in mei nih a kang i Inn (5) a rawk dih. Ko Zaw Naing Kum13, tang8 le Daw Win Phyu Kum 26, Fa 2 ngei cu an tai le an ke ah hma an pu ve. Pi Vung khuah hi Inndong 40 le milurel 170 ansi. 100 cu him nak kawl ah an tlik zam dih hna. Vawlei khur an i cawh mi ah a lut man mi hna cu an luat dih ve. Cozah nih Maivan an phih nak Cauhdaw le Pi Vung khua pawng ah hin Zahan thawk khan Jet Vanlawng (2) bakin kah hram an thawk An tlikzam nak tlang par in kan zoh ko hna anti.\nPi Vung Khua in meng 1 hlat nak Leihkhong khua zong ah Helicoter in kah nak ruang ah Inn tampi an rawk. Khua chuak takin an tlik zam dih ve hna. Hranhram in khua pi kha an kah hram ko tiah khua mi nih an chimh. Mi Vua khua zong fak tak tak in an i kap rih ti asi. Chun ni tlak i din bak loin Jet Vanlawng, Helicopter, Meithal ngan (Miapi) he tiah ngol hngalh loin an kah thluahmah ko hna. Kaladan ah a kal ko mi Tilawng an kah ruang ah Hma pu 2 cu Cauhdaw Sii zung kalpi awk ah a har tuk caah Nurse nu hna nih sii an chun piak hna.\nBohmuci Winzaw Oo Notlak lei Daing Hmu le Bohmuchuk Zawmintun Ralkap Pianciazi kha RFA nih an hal ko hna nain an let duh hna lo. February Zarkhat nak in March thla (2) tiang Khua 17 le Inn 180 hi mei ah a ciam mi an si hna. Mipi a thi mi 100 leng an si cang. Hmapu mi 300 leng an si cang. March ni (4) ni ah Mipi athi mi 15 le hma pu mi 30 an si. Credit: Saya Rung Kaw Video timi hi rak hmet law a video zoh khawh asi.


Ralhrang Pawl An Sungh Thluamah Cang Caah Inn Mei Khangh Long An Thiam Cang - TIMES OF CHIN NEWS\nRalhrang Pawl An Sungh Thluamah Cang Caah Inn Mei Khangh Long An Thiam Cang\nSAC mithat phu nih Kalay, Tin-tar khua inn nga mei in an khangh\nSagaing Ramthen, Kalay Peng chung khuate cheukhat ah SAC mithat phu hna nih umhmun an khuar i, khuami hna inn an khangh lawng si loin minung pasarih zong an tlaih hna tiah theih a si. Khualuhnak hauka in SAC mithat phu hna nih mikip le innkip cu an check hna i a hrem zong an hrem hna.\nInn nga chung ah inn hnih cu kan phalh manh. Inn thum hi vutcam ah a cang dih. Minung aa hliammi cu an um lo,” tiah a chim. Inn an khangh lawng si loin khuami minung 10 an tlaih hna. Pahra chung ah pahnih hi nu an si i nu pawl cu an thlah than hna tiah VOA nih a langhter. Credit: The Hakha Post


Video: Khah! Vomkua Thil Cang Mi Cu Tling Tein Video In Zoh Khawh Si Cang – Chin World News Evening\nSeptember 13, 2020 Salai Van Thawngpang\nThantlang Peng Vomkua thilcang konghe pehtlaiin ca kan postmi cungah tthenkhat nih zumh lonak kong a chimmi tampi nan um hna caah biafiang taktak kan vun langhter tthan. Tutan ah thil a cangmi hi ahman bakmi asi tiah kan langhter ko nain a zum lomi kan um peng rih caah thil sining taktak kan vun langhter tthan.\nHitluk fiangin thil acangmi cungah zumh loin kan um rih a si ahcun mah tein chawnh khawh an si. Theihfian le thil sining fiangte in theih a duhmi hna nih Vomkua Pastor Kap Cin le Bawi Iang Pa pehtlaih khawh an si. Pastor Kap Cin chawnh a duhmi nih 09458184189 mah phone number in chawnh khawh asi. Cun Bawi Iang Pa chawnh a duhmi nih 09458915152 ah hin chawnh khawh rih asi. Note: Copy tuah lo ding.hi ka ah tling tein video zoh khawh si.